Vuk Drašković neće u vladu koju podržavaju Miloševićevi socijalisti - Index.hr\nVuk Drašković neće u vladu koju podržavaju Miloševićevi socijalisti\nKOALICIJA Srpskog pokreta obnove i Nove Srbije neće biti u manjinskoj vladi koju bi podržala Socijalistička partija Srbije Slobodana Miloševića, izjavio je u utorak lider Srpskog pokreta obnove Vuk Drašković.\n"Ne možemo ni podržavati, niti biti u vladi koju podržava Socijalistička partija Srbije dok je na njenom čelu Milošević. Ili to, ili novi izbori", kazao je Drašković novinarima nakon razgovora s predsjednikom parlamenta i vršiteljem dužnosti predsjednika Srbije Draganom Maršićaninom.\nPredsjednik Skupštine Srbije Dragan Maršićanin u utorak je, u odvojenim razgovorima, sa čelnicima stranaka tzv. demokratskog bloka obavio konzultacije o formiranju nove vlade, nakon čega je novinarima izjavio da Demokratska stranka Srbije, čiji je potpredsjednik, i dalje želi formirati manjinsku vladu, te će krajem ovog ili početkom idućeg tjedna biti jasno je li moguće formiranje vlade ili predstoje novi parlamentarni izbori.\nZamjenik predsjednika Demokratske stranke Zoran Živković je, nakon razgovora s Maršićaninom, kazao da "ne postoji volja niti jedne stranke da se napravi vlada punog kapaciteta, koja bi nastavila reforme", dok je predsjednik G17 Plus Miroljub Labus izjavio da se zalaže za većinsku vladu četiri demokratske liste, za što su šanse male. On je najavio da će njegova stranka definitivnu odluku o eventualnom sudjelovanju u manjinskoj vladi, koju bi podržali Miloševićevi socijalisti, donijeti na sjednici vrha stranke u subotu.


"Kad sam ja bila mala, ostajala sam sama kod kuće i sa 4 godine, sad kad imam dijete, ne znam da li smijem da ga ostavim. Nekad mi se čini da smijem, a nekad da je to jako opasno"\n"Postoji i zakonska regulativa koja govori da dete preškolskog uzrasta ne bi smelo da bude samo kod kuće. Međutim, to je jako individualno, jer imate dete od sedam godina koje je zrelo kao recimo dete od 10 ili 11 godina, a isto tako imate dijete od 10 godina koje nije zrelo ni kao dete od 5 godina."\n"Ovde nema univerzalnog pravila, zavisi od deteta, zavisi od odnosa deteta i roditelja, zavisi od navika i vrlo je individualno i negde je na roditelju da proceni, ali svakako ne bih savetovala pre školskog uzrasta", kaže Radmila Vulić Bojović .\nDjeca koja još uvek idu u vrtić, a to su djeca do 7. godine života nisu sposobna da budu sama, tj. nije bezbjedno da budu bez nadzora roditelja. Pedagozi kažu da dijete od 10. godine pa na dalje može da ostane samo kod kuće, ali samo na nekoliko sati.\nPsiholozi takođe navode da je jako važno da djeca u određenom uzrastu ostaju sama kod kuće jer na taj način stiču osjećaj odgovornosti za pojedine situacije, uče o samostalnosti i sigurnosti.\nNe valja ići ni u drugu krajnost i uopšte ne ostavljati djecu samu kod kuće, a psiholozi se slažu da je 12. godina krajnje vrijeme kada je dijete spremno i treba povremeno da ostaje samo kod kuće.


Inicijativa mladih osuđuje gostovanje Šainovića na RTS\nNikola Šainović u Hagu\nNevladina organizacija Inicijativa mladih za ljudska prava iz Beograda izrazila je danas protest povodom javnih tribina i izjava u okviru državnih institucija i Javnog medijskog servisa RTS-a u kojima gostuje osuđeni ratni zločinac Nikola Šainović, a u okviru kojih se prećutkuju i relativizuju činjenice o ratnim zločinima nad civilnim albanskim stanovništvom na Kosovu tokom 1999. godine.\n“U utorak 26. marta Šainović je gostovao na RTS-u u emisiji 'Upitnik' gde je predstavljen kao 'akter vremena i pregovarač u Rambujeu'. Iako je u toku emisije spomenuto da je osuđen za ratne zločine, nije bilo reči kao ni pitanja o njegovoj odgovornosti za civilne žrtve zločina na Kosovu. Šainović nije hroničar vremena već osuđeni ratni zločinac koji – ukoliko je već na Javnom servisu, što po sebi predstavlja problem – mora biti pitan o zločinima i svojoj odgovornosti. Sve ostalo predstavlja negiranje zločina i ruganje žrtvama u zajedničkom sadejstvu RTS-a i Nikole Šainovića”, stoji u saopštenju Inicijative mladih.\nNavodi se i da je Šainović gostovao na javnoj tribini u subotu 23. marta „U predvečerje rata, 20 godina kasnije“ u Muzeju vazduhoplovstva, javnoj ustanovi u vlasništvu Republike Srbije.\nOsim toga, nabraja Inicijativa mladih, odbor jedne od partija iz vladajuće koalcije u Srbiji, Socijalističke partije Srbije u Vrbasu, je najavio putem svoje Fejsbuk stranice da će Šainović u tom gradu narednih dana održati predavanje na temu “Slobodan Milošević - izazovi jugoslovenske krize”.\n“Inicijativa zahteva od Nikole Šainovića da se javno, jasno i nedvosmisleno izvini porodicama albanskih civilnih žrtava rata na Kosovu za čija ubistva je osuđen. Ratni zločinici se moraju izviniti žrtvama i javno govoriti o ličnoj odgovornosti i krivici umesto što negiraju svoja dela, a medijski servis poput RTS-a mora dati više glasa porodicama žrtava nego onima koji slave, relativiziju i umanjuju ljudske gubitke”, dodaje se u saopštenju.\nNikola Šainović je bivši potpredsednik Vlade nekadašnje Savezne Republike Jugoslavije, koga je Haški tribunal pravosnažno osudio za zločine protiv čovečnosti i kršenje zakona i običaja ratovanja na Kosovu tokom 1999. godine.\nMeđu navodima optužnice na osnovu koje je osuđen su deportacija i druga nehumana dela, ubistvo i progoni na političkoj, rasnoj ili verskoj osnovi s namerom da prisilno raseli deo kosovskih Albanaca i promeni etničku ravnotežu Kosova, gde bi ponovo bila uspostavljena kontrola Srbije. Šainović je osuđen na 18 godina zatvora.\nPosle odslužene dve trećine kazne, on se vratio 2015. godine u Beograd gde je ekspresno imenovan za člana Glavnog odbora SPS-a, a danas je na funkciji člana predsedništva ove partije.


Socijalna preduzeća na Forumu socijalnih inovacija - SENS.RS\nForum socijalnih inovacija 2018 održan je 17. maja u Cetinjskoj ulici u Beogradu. Glavni program konferencije održan je u Marsh open space-u, dok su se paralelne sesije i radionice održavale u prostoru kafea Polet.\nUčesnici konferencije su kroz razgovore sa stručnjacima, interaktivne radionice i moderirane diskusije mogli da se informišu o najnovijim trendovima, razvoju socijalnog preduzetništva i investiranju u socijalna preduzeća. Tokom konferencije učesnici su imali priliku da čuju iskustva uspešnih organizacija koje podržavaju socijalna preduzeća i impakt investitora kao što su Euclid Network, Global Social Entrepreneurship Network (GSEN), Erste Bank, Finance in Motion, Reach for Change, Investment Ready Program, Social Impact Award, Social and Economic Investment Company TISE SA, ACT Grupa i drugi.\nU okviru konferencije, za vreme pauze za ručak, tradicionalno je održan i Sajam socijalnih preduzeća. Posetioci su imali prilike da saznaju više o socijalnim preduzećima, o njihovom poslovanju i društvenim problemima koje rešavaju kao i da kupe neke od njihovih proizvoda ili ugovore buduću saradnju.\nOsim predstavljanja preduzeća na Sajmu, učesnici konferencije su imali priliku da probaju ketering Udruženja Naša kuća tokom ručka i ketering socijalnog preduzeća Bagel Bejgl na koktelu. Tokom pauze za ručak, učesnici su mogli da kupe svoj primerak magazina Liceulice a svi učesnici su materijale dobili u torbama koje je odštampalo preduzeće KvART. Za potrebe transporta materijala i opreme tokom konferencije, angažovano je socijalno preduzeće Izlazak.


Izvor\tInsajder | Foto:Pixabay\tjun 24, 2018\nPreregistracija domaćih firmi na Kosovo je dozvoljena, iako država na toj teritoriji nema nadležnosti i nije u mogućnosti da sprovodi svoje zakone.\nPrema podacima koje je Insajder dobio od Poreske uprave, firme koje su izmestile sedište na Kosovo duguju za porez blizu 1,5 miliona evra.\nInstitucije Srbije teritoriju Kosova posmatraju kao i svaki drugi deo svoje zemlje. Upravo zbog toga, moguće je da Agencija za privredne registre dozvoljava firmama iz Srbije da prebacuju svoja sedišta na teritoriju Kosova, iako nakon toga, u realnosti, država nema više nikakvu mogućnost kontrolisanja njihovog poslovanja.\nPrema istraživanju Insajdera, mogućnost registrovanja firmi na Kosovu masovno se koristi za prevare u kojima firme sa teritorije centralne Srbije kupuju robu na odloženo plaćanje, a zatim se prebacuju na Kosovo i tako izbegavaju plaćanja svojih dugovanja. U periodu od samo nekoliko godina, na tri iste adrese u Prištini preregistrovano je čak 80 kompanija.\nSa kosovskom adresom, iako upisane u srpski privredni registar, ove firme praktično postaju nedostupne poreskim, kao i pravosudnim organima države Srbije.\nPitanje kako od tih firmi država naplaćuje porez i kolika su poreska dugovanja ovih preduzeća upitana je Poreska uprava u nekoliko navrata.\nU ovoj instituciji prvo su se pozvali na tajnost podataka, da bi tek nakon što su im novinari Insajdera ukazali da u ovom slučaju ne postoji zakonski osnov za tajnost jer se ne traže pojedinačni podaci za svaku firmu već ukupni dug za sve, od Poreske uprave stigao je odgovor.\n"Ukupan dug aktivnih privrednih subjekata na teritoriji AP KiM iznosi 169.284.696 dinara", navode u ovoj instituciji.\nPoreska uprava navodi i da je u periodu od 2010. godine do 19. juna ove godine podnela više od 100 krivičnih prijava protiv odgovornih lica koji, prema sadašnjim podacima, imaju sedište na teritoriji Kosova. Ti postupci se vode pred sudovima centralne Srbije.\n"Krivične prijave podnete su, shodno pozitivnim propisima, nadležnim tužilaštvima prema sedištu privrednog subjekta u vreme preduzimanja radnji utaje poreza, odnosno izvršenja krivičnog dela, tužilaštvima na teritoriji Republike Srbije, van AP KiM", stoji u odgovoru Poreske uprave.\nOstaje međutim pitanje na koji način se ovi postupci vode, tačnije kakve su mogućnosti naplate potraživanja, čak i nakon sudskih presuda.\nPrema istraživanju Insajdera, ne postoje izvršitelji koji odluke sudova u Srbiji sprovode na teritoriji Kosova.\nNa pitanja o tome na koji će način država sprečiti ovakve zloupotrebe, pre dve godine nadležne institucije nisu imale odgovor. Direktorka Poreske uprave Dragana Marković je tek nedavno izjavila da je ta institucija pronašla "efikasan mehanizam" za sprečavanje i otkrivanje ovih prevara, pritom ne navodeći konkretno rešenje.\nPoreska uprava naime navodi da je poslednjim izmenama Zakona o porezu i poreskoj administraciji koji se primenjuje od 28. aprila 2018. godine, rešila taj problem u saradnji sa Agencijom za privredne registre, uz preciziranje i dopunjavanje zakonske odredbe člana 29. Zakona. Oni navode da "jednom dnevno APR-u dostavljaju obaveštenje o otpočinjanju, odnosno okončanju poreske kontrole, uključujući i radnje Poreske policije u cilju otkrivanja poreskih krivičnih dela".\n"Na ovaj način je sprečena promena sedišta privrednog subjekta na teritoriju AP KiM, do datuma prijema obaveštenja o okončanju poreske kontrole, uključujući i radnje Poreske policije u cilju otkrivanja poreskih krivičnih dela", stoji u odgovoru Poreske uprave.\nI dalje ostaje nejasno da li APR obaveštava Poresku upravu o svim zahtevima za preregistraciju, nakon čega sledi kontrola, ili je sve stvar slučajnog uzorka. U slučaju druge opcije, postavlja se pitanje kako se sprečava preregistracija firmi koje nisu pod kontrolom.\n« Operateri nemaju pravo da zaključaju telefone Sve više građana preko agencija nalazi posao u Mađarskoj »


Sedeljke reklamne se rade u sopstvenoj prizvodnji, punjene su sunđerom, pogodne su za ugostiteljstvo i rade se za stolice, baštenske fotelje i dvosede u boji i od materijala po Vašoj želji. Moguća izrada logotipa u vezu ili štampi.\nSedeljke reklamne mogu biti Vaša najbolja reklama koja će biti dostupna svakodnevno i u svakom trenutku i u moru ljudi koji se nađu u blizini Vašeg ugostiteljskog objekta mamiće nove goste koji će poželeti da se prepuste udobnosti Vašeg baštenskog nameštaja obloženih ovim sedeljkama.\nSedeljke reklamne se rade u sopstvenoj proizvodnji i lako ih možemo prilagoditi Vašim potrebama po pitanju dimenzija, materijala i boje ovih sedeljki, tako da je na Vama samo osmislite od kog materijala i u kojoj boji želite da ih za Vas uradimo. Sedeljke reklamne ispunjene su sunđerom koji je visokog kvaliteta kojim smo obezbedili udobnost i prijatnost tokom sedenja, ali i da se tokom duže upotrebe ove sedeljke ne deformišu.\nKako sedeljke reklamne trebaju da budu Vaš promotivni materijal na njima u vezu ili štampi moguća je izrada reklamog teksta, logotipa ili naziva Vaše firme. Vez je moguć u 10 boja, a štampa u 6 čime čijom kombinacijom dodatno možete da istaknete željeni reklamni detalj na ovim sedeljkama.\nPokažite imidž svog ambijenta i privucite pažnju novim gostima i korisnicima usluga a sve to uz naše sedeljke reklamne koje ćemo za Vas da izradimo. Na Vama je samo da osmislite original reklamni detalj koji će da predstavlja Vašu firmu i delatnost kojom se bavite a visoko kvalitetnom tehnologijom i trajnošću boja veza i štampe ćemo sedeljke reklamne uraditi po Vašoj želji.


Mustafa: Cilj je ujedinjenje Preševske doline sa Kosovom - Politički.rs\nPredsednik Albanskog nacionalnog saveta Ragmi Mustafa rekao je da su za razliku od prethodnih godina Albanci mnogo više politički organizovani i mobilisani i da Albanci iz Preševske doline žele da budu uključeni u proces dijaloga između Srbije i Kosova.\n– Postojale su stalna koordinacija, saradnja i konsultacije što se tiče vlada u Albaniji i na Kosovu. Želim da pozdravim snagu svakog političkog lidera koji izvan stranačkih interesa vidi zajedničku viziju posvećenosti građanima Doline. Uloga dve vlade je nesporna, iako mi stalno težimo da budemo pod institucionalnom zaštitom Kosova i Albanije – rekao je on.\nMustafa je naglasio da nisu ravnopravni sa većinskim stanovništvom.\n– Nismo ravnopravni građani sa većinskim stanovništvom, a to znači da ostaje samo jedno rešenje, a to je povratak na referendum iz 1992. godine kada je zahtevana teritorijalna autonomija sa pravom na ujedinjenje. Albanci Preševske doline žele da budu deo procesa u Briselu i učestvuju u pronalaženju rešenja koje bi omogućilo veći prostor za slobodu, pravdu i jednakost, a to se sigurno može postići samo sveobuhvatnim međunarodnim sporazumom koji dovodi do normalizacije odnosa između Kosova i Srbije – naglasio je on.\nMustafa je takođe govorio o ideji bivšeg predsednika Hašima Tačija, o ujedinjenju Kosova sa tzv. Preševskom dolinom.\n– Bivši predsednik Tači jedan je od retkih zvaničnika koji je javno istakao našu dugogodišnju političku volju – ujedinjenje sa Kosovom. Pojavljivao se na konferencijama gde je objašnjavao uniju Doline sa Kosovom i naravno, kao što Albanci Preševske doline daju podršku svakom lideru koji zastupa njihove interese, tako su je davali i Tačiju – rekao je Mustafa.\nNa pitanje da li očekuje da premijer Aljbin Kurti sprovede ovaj zahtev, Mustafa je rekao da očekuju da ih institucije Kosova podrže.\n17/09/2021EKONOMIJAIzvor: N1\tKomisija za kontrolu državne pomoći odobrila je državnu pomoć od 670 miliona dinara preduzeću Aerodromi Srbije, za upravljanje aerodromom “Konstantin Veliki” u Nišu, piše Nova ekonomija. Kako se navodi u u rešenju, davalac državne pomoći je Ministarstvo građevinarstva, saobraćaja i infrastrukture, a iz budžeta Srbije u prethodnoj godini društvu Aerodromi Srbije dodeljena je subvencija u ukupnom iznosu od 670 miliona dinara, navodi Nova ekonomija. Od te sume, subvencije za upravljanje aerodromom „Konstantin Veliki“ u Nišu iznosi 335 miliona dinara. Komisija je ocenila da državna pomoć niškom aerodromu u 2020. godini predstavlja naknadu za obavljanje „delatnosti od opšteg ekonomskog interesa“. Komisija je u martu pokrenula prethodni postupak u vezi dodele sredstava „Aerodromima Srbije“, kako bi utvrdila postojanje potrebe za subvencijom, ali i ocenila usklađenost državne pomoći sa važećim propisima i preuzetim obavezama. Aerodromi Srbije u 2020. godini ostvarili su negativan neto rezulatat (-119,9 miliona dinara), dok su godinu pre bili u plusu za 32,6 miliona dinara. Aerodromi Srbije osnovani su 2016. godine. Preduzeće upravlja aerodromom Morava u Kraljevu i aerodromom Konstantin Veliki u Nišu. Pročitajte jošDačić: „Miševi“ koji su uhapsili Miloševića treba da idu u zatvor! Serija je zloupotreba tragedije jedne porodice radi lične promocije nekih ljudiBalaševićeva „Drvena pesma“ ulazi u školske udžbenikeOd sutra Hrvatima zabranjeno da putuju: Kretanje samo uz propusnicePedijatri: Nije dobro bušiti uši bebama Like this:Like Loading......\nTags: ALBANCI U SRBIJI KOSOVO KOSOVO I METOHIJA PREŠEVSKA DOLINAJ RAGMI MUSTAFA\nPrevious Osnovan pokret Vladimira Vuletića „Crno na belo“\nNext ĐORĐEVIĆ: Vučić TRGUJE sudbinom Republike Srpske! Nek pokaže da nije na vlasti samo da bi ispunjavao želje svojih zapadnih sponzora.


izjave za štampu - Izjave za štampu : VOLVO TRUCKS Loading rampTrucks Portal Pretraživanje\nIzjave za štampu Budite u toku uz pomoć RSS čitača Štampani materijal Pratite nas putem socijalnih medija Volvo Novosti online Baza sa slikama Pretraživanje vesti\nNajnovije vesti kompanije Volvo Trucks\nNova funkcija podizanja dvostruke osovine firme Volvo Trucks omogućava isključivanje i podizanje zadnje pogonske osovine. To omogućava bolji kontakt s površinom i do 4% manju potrošnju goriva kada se kamion vozi bez tereta.\nTrogodišnje iskustvo koje je kompanija Volvo doo stekla u Srbiji prodajom i polovnih kamiona pokazuje da je investicija u korišćeno vozilo u većini slučajeva vrlo isplativa. 29.7.2015\nPredstavljamo Vam stranicu za pomoć pri korišćenju sistema Dynafleet\nVolvo Trucks TV serija ‘Reality Road’ brzo se proširila internetom. Nakon samo dve nedelje, serija je imala više od dva miliona pregleda u najmanje 50 zemalja.\nVolvo Trucks izdaje sertifikat za upotrebu sintetičkog dizela HVO u svim motorima\nNakon opsežnog testiranja obnovljivog sintetičkog HVO dizela na terenu, Volvo Trucks je odobrio upotrebu ovog goriva za sve Euro V motore, a priprema i sertifikate za Euro VI motore. HVO se upotrebljava kao regularno dizel gorivo, a smanjuje emisiju ugljen-dioksida između 30 i 90 odsto.\nSa novom uslugom kompanije Volvo Trucks moguće je pratiti lokaciju kamiona u realnom vremenu. Ova usluga je od posebne važnosti za vremenski uslovljen transport ili za klijente koji prevoze robu visoke vrednosti.\nPrijavite se na vesti kompanije Volvo Trucks Da li biste želeli da vas obavestimo putem elektronske poruke i/ili mobilnog telefona kada kompanija Volvo Trucks objavi nove vesti na ovoj početnoj stranici? Molimo vas da uneste svoje ime, naziv kompanije, e-mail adresu i/ili broj svog mobilnog telefona.\nAko popunite polje za potvrđivanje, pristajete da kompanija Volvo Trucks sačuva vaše lične podatke i da ih upotrebi za potrebe vašeg upita.\nOdjavite se da ne biste primali vesti kompanije Volvo Trucks\nRSS Preuzmite RSS novosti


RTCG - Radio Televizija Crne Gore - Nacionalni javni servis :: Korona virus - Crna Gora :: Za penzionere 10.000 od Opštine Budva\nPOMOĆ NAJSTARIJIMA 20. 03. 2020. 22:50 >> 22:51 1\nZa penzionere 10.000 od Opštine Budva\nOpština Budva je zbog novonastale epidemiološke situacije izazvane korona virusom donirala 10.000 eura Udruženju penzionera Budve.\n"Penzioneri su najranjivija grupa, za njih je ovaj virus posebno opasan, i obaveza Opštine Budva je da im u ovoj situaciji posveti posebnu pažnju. Udruženje penzionera će, u vidu novčanih sredstava penzionerima sa najmanjim primanjima i onima kojima je pomoć najpotrebnija, podijeliti sredstva kako bi naši najstariji sugrađani djelimično podmirili nabavku osnovnih životnih namirnica, ljekova, prispjele obaveze i drugo", navodi se u sopštenju Opštine.\nPredsjednik Opštine Budva, Marko Carević, istakao je da je ovo najmanje što Opština Budva može da uradi za svoje starije sugrađane u ovoj teškoj situaciji. Dodao je da će Opština po potrebi uvoditi druge mjere podrške kao reakciju na negativne ekonomske efekte epidemije koronavirusa.\n"Pomno ćemo pratiti razvoj situacije i u skladu sa njom ćemo dio budžetskih sredstava opredjeljivati za kratkoročne pomoći najugroženijim kategorijama stanovništva", poručuje Carević.\nJoš jednom je pozvao građane da budu disciplinovani i da prate preporuke nadležnih zdravstvenih institucija i dodao da samo zajedničkim naporima možemo pobijediti virus koji je na žalost ipak došao i do Crne Gore.


Letovi za Beč sa Međunarodnog aerodroma Tuzla svakog ponedjeljka i srijede – Radio Feral\nSlijetanjem aviona Montenegro Airlinesa na Međunarodnom aerodromu Tuzla, jučer je obavljen promotivni let na relaciji Beč-Tuzla-Beč u organizaciji kompanije MySky i Montenegro Airlinesa.\nVelika magla u proteklom periodu usporavala je zračni saobraćaj, zbog čega je otkazan let 21. decembra, ali u srijedu je avion iz Beča za Tuzlu sletio te uredno poletio s tuzlanskog aerodroma i sletio u Beč.\n“Nama iz MySky je veliko zadovoljstvo što smo ostvarili ovaj let. Ovo je poseban dan za naša dva grada, jer sama činjenica da se na ovaj let čeka 17 godina govori o njenoj važnosti kako za turizam tako i za poslovne odnose Tuzle i Beča”, istakli su iz MySky kompanije.\nKompanija MySky izražava posebnu zahvalnost svim putnicima koji su iskazali povjerenje i putovali s njima.\nMySky u saradnji sa Montenegro Airlinesom nastavlja obavljati svoje letove na relaciji Beč-Tuzla-Beč prema uspostavljenom redu letenja ponedjeljkom i srijedom, a naredni let je u ponedjeljak 28. decembra 2015. godine.\nInače, kompanija MySky počela je sa radom ove godine u Tuzli, i u saradnji sa avio-prevoznikom Montenegro Airlines uspostavila direktnu liniju Beč-Tuzla–Beč sa Međunarodnog aerodroma Tuzla. Rezervacija i kupovina karata vrši putem web stranice, ali i zahvaljujući saradnji sa velikim brojem turističkih agencija obezbjeđeno je da putnici u svakom gradu u BiH mogu kupiti kartu u poslovnicama agencija.\n← Održana 11. vanredna sjednica Vlade TK: Pomoć održivom povratku u iznosu od 182.000 KM\nI za vikend magla u jednom, a sunce u drugom dijelu BiH →


Za 100 evra se prijavilo 2,35 miliona ljudi: Poznato i kada kreću prve uplate - 14.05.2020, Sputnik Srbija\nZa pomoć države od 100 evra do jutros u sedam sati prijavilo se 2.352.000 građana, rekao je ministar finansija Siniša Mali. Prve uplate kreću već sutra, a... 14.05.2020, Sputnik Srbija\nvesti, ekonomija, siniša mali, ana brnabić\nMinistar Mali je dodao da će u petak početi da radi i kol centar i da će se sutra znati broj telefona na koji će građani moći da se prijave.\nPremijerka Ana Brnabić kazala je kako je uverena da će taj novac otići u potrošnju i da će biti podsticaj za našu privredu, objavio je Tanjug.\nBrnabić je dodala i da je čitav paket mera bio usmeren upravo na održavanje privrede i očuvanje radnih mesta, da su mere krenule na vreme i da zbog toga nema velike stope nezaposlenosti, za razliku od drugih zemalja.\n„Mi verujemo, a to su rekli i MMF i Svetska banka, da ćemo imati najveći rast u Evropi ove godine, odnosno najmanji pad, i najveći rast u 2021. godini“, rekla je Brnabić za RTS.\nPrijave za 100 evra: Najčešća pitanja i odgovori


Nisam optužio DSS za saradnju sa Šarićem - Istinomer\n„Nakon dva dana spinovanja u medijima želim da zamolim funkcionere DSS i Vojislava Koštunicu i Petra Petkovića da pogledaju na sajtu B92 emisiju Utisak nedelje i da vide da je bestidna laž da sam optužio DSS da je finansiran od strane narko-kartela.“\nhttps://www.istinomer.rs/izjava/nisam-optuzio-dss-za-saradnju-sa-saricem/ 2013-02-12 5 5 0 Istina Istinomer\nNakon emitovanja emisije Utisak nedelje 10. februara 2013. portparol DSS-a Petar Petković kazao je da izjava šefa poslaničke grupe Socijalističke partije Srbije Branka Ružića da je „narko-klan Darka Šarića finansirao tu stranku“ predstavlja „bestidnu laž“ i da DSS od „javnog tužioca zahteva da ispita Ružića zbog izgovorenih laži“.\nSam Ružić je, međutim, negirao da je optužio DSS za saradanju sa narko klanom.\n„Ružić objašnjava da nije tvrdio da je Šarić finansirao DSS, već samo da li treba da veruje u priču da je ova stranka 18 meseci finansirana po 220.000 evra od tog istog narko klana, ali da je u interesu Koštunice da se to ispita.“\nBlic, 12. 2. 2012. godine\nA evo šta je u emisiji „Utisak nedelje“ Ružić kazao:\n„Pominjete DSS. Je l’ ja treba da verujem u priču da je DSS finansiran 18 meseci po 220.000 evra da bi funkcionisao od strane tog istog narko klana? Ne mogu da povežem gospodina Koštunicu sa tim.“\nB92, 10. 2. 2012. godine\nPošto Ružić nije optužio DSS da je finansiran novcem narko klana njegovu izjavu ocenjujemo kao „istinu“.\nU samoj emisiji Ružić se, doduše, više puta zapitao ko je bio direktor policije, direktor SBPOK, guverner, ministar za privatizaciju, direktor agencije za proveru pranja novca od 2004. godine, kada je nastao klan Šarića.\n„Evo videli smo gospodina Koštunicu. Pa za vreme njegove vladavine je ubrizgano tih milijardu i nešto miliona evra tih para u privredu Srbije.“\nVojislav Koštunica Darko Šarić DSS kriminal


Dodik: Situacija oko virusa korona preti da bude ozbiljna - Sputnjik Srbija\n05:28 10 Jul 2020\n16:53 12.06.2020 Preuzmite kraći link\nIzvršni komitet vladajuće SNSD ocenio je da situacija u vezi sa epidemijom virusa korona preti da bude ozbiljna, pa je predloženo da institucije Republike Srpske analiziraju stanje i obaveste javnost o tome.\n„Predložili smo da Vlada Srpske i Krizni štab preduzmu adekvatne mere kako bi se eliminisala ekspanzija virusa korona“, rekao je predsednik SNSD-a Milorad Dodik na konferenciji za novinare nakon sednice u Banjaluci.\nNaveo je da virus još nije prošao i da treba sagledati kakvu pretnju predstavlja pojačana zaraza u okruženju.\n„Institucije u Srpskoj moraju da obezbede mere da bi se sprečila eventualna ekspanzija virusa“, rekao je Dodik.\nDodao je da su svi olako prihvatili da je virus prošao, ali to nije tako, prenosi Tanjug.\nNaglasio je da je konstatovano da su ekonomske mere, koje je preduzela Vlada Republike Srpske s ciljem sprečavanja posledica pandemije, dale rezultate, prenela je RTRS.


Majke nekad budile za školu, a danas za kafanu (VIDEO) - Pokazivač\nŠaljivi snimak je izazvao brojne komentare na mrežama.\nNove pooštrene mere protiv korona virusa stupile su na snagu, a odnose se pre svega na skraćeno radno vreme ugostiteljskih objekata koji sada rade do 14 časova. To je posebno naljutilo, ne samo ugostitelje, već i uživaoce kafana jer sada nemaju vremena za uobičajene aktivnosti vikendom.\nI ako nemaju razloga za negodovanje zbog rasta korona brojki, povodom pooštrenih epidemioloških mera na društvenim mrežama zbijaju se različite šale, a dok se svi pitaju kada će ponovo moći da dočekaju jutro u kafani, jedan video snimak se posebno izdvojio.\n„Ajde Srđo ustani, subota je 7 ujutro, kafane rade do dva, moraš da ustaneš. Kakvo je sad ovo spavanje?“, početak je klipa u kojem majka dolazi kod sina u sobu kako bi ga probudila.\nMeđutim, sin se rasteže u krevetu i moli majku da ga pusti još 5 minuta. Majka nastavlja sa ubeđivanjem govoreći mu da „mora da stigne da se napije do 14h i da ne zakasni slučajno u kafanu“.\nPošto se sin i dalje razvlači po krevetu, majka onda uzima pomoć u vidu flaše žestine koja služi za razbuđivanje i tera ga da malo popije kako bi ustao iz kreveta.\nNaravno, video snimak je šaljivog karaktera i samo pokazuje kako nam nedostaje vreme kada smo mogli slobodnije da se krežemo i uživamo, pre nego što je nastupila opasnost od korona virusa.\nZbog mnogih koji uzimaju mere olako i organizuju takozvane korona žurke, veće su šanse da se zaraza širi, a rigoroznije mere stupaju na snagu. Međutim, kontrole su pojačane, korona žurke se rasturaju, a nadležni apeluju da nije vreme za opuštanje i da mere moraju da se poštuju i dalje.\nPrethodni tekstDragana Kiklić – Šta bebe uče mame i tate\nSledeći tekstVreme ispred ekrana tokom ranog razvoja: Koliko i u kom uzrastu?


Želite li da pomognete svetu i da istovremeno izgradite čvršću vezu sa svojom duhovnom prirodom? Transmisiona meditacija je najjednostavniji put kojim se postižu obe stvari - kaže Bendžamin Krem.\nTransmisiona meditacija je grupni oblik služenja kojim se 'spuštaju' duhovne energije koje neprekidno struje ka našoj planeti. Majstori mudrosti tokom transmisione meditacije naučno upravljaju ove energije sa duhovnih planova kroz energetske centre (čakre) pojedinaca u grupi. Ovaj proces, koji čovačanstvu i drugim prirodnim carstvima obezbeđuje više upotrebne energije, može se porediti sa električnim transformatorima, koji snižavaju napon električne energije iz mreže tako da može biti korišćena u domaćinstvima.\nUtemeljeni na svojoj mudrosti i razumevanju sveta, majstori upućuju transformisanu energiju gde god da je najpotrebnije u tom trenutku. Reagujući na tu energiju narodi, na primer, mogu da otkriju da sada mogu da pregovaraju i iznađu mirna rešenja.\nTransmisiona meditacija je bezbedna, naučna delatnost, koja ne pripada ni jednoj veri. Neće se kositi ni sa kojom religijskom ili duhovnom aktivnošću. Zapravo će unaprediti vašu ličnu meditaciju ili bilo koju drugu duhovnu aktivnost kojom se možda bavite.\nSvuda po svetu postoji na stotine transmisionih grupa, koje se redovno sastaju. Vi se možete priključiti postojećoj grupi, ili možete time što bi ste pozvali nekoliko zainteresovanih prijatelja, oformiti novu grupu. Sve što vam je potrebno je namera i želja da služite. Grupa može da krene sa najmanje troje ljudi. Pošto se uspostavi rutina, ona često postaje posebna i važna žižna tačka u životu pojedinca.\nUkoliko bi ste želeli da dobijete informacije o najbližim grupama pošaljite svoje ime, adresu i telefon na shareyu@bigfoot.com. Ove informacije se skupljaju samo zarad toga i ostaju privatne.


About Club – Letnja Liga\nZAVRŠENO JE PRVO KOLO\nTeren na Adi Ciganliji\nKao ekipa koja je uzela učešće (pod imenom MSG) u prethodnoj Letnjoj Ligi i IT Ligi (do prekida zbog pandemije), potpuno nam je jasno šta možemo da očekujemo od Lige. Prijatne ljude u organizaciji, poštovanje dogovora, jasna komunikacija. Pored same Lige i sportskog nadmetanja, tu su i akcije humanitarnog kartaktera , u kojima rado učestvujemo. Ono najbitnije što smo naučili prethodnih godina, je da pored utakmica , koje su često interesantne i rešavaju se u poslednjim minutima, Liga nam pruža priliku da se družimo, dobro provodimo, pijemo pivo i upoznajemo ljude sličnih interesovanja (iz iste industrije). Nadamo se da če sve ostati isto ili se popeti na još viši nivo u organizaciji, suđenju i kvalitetu košarke.\nKako bi bili u toku sa najnovijim informacijama i događajima koje organizuje Liga\nCopyright © 2022 Letnja Liga\nPratite naše društvene mreže


Dinar danas bez promene, kurs 123,8216 | Kamatica\nPočetna > vest > Dinar danas bez promene, kurs 123,8216\nDinar danas bez promene, kurs 123,8216\nTekst objavljen: 05.04.2017 8:08\nDinar danas miruje prema evru i zvanični srednji kurs iznosi 123,8216 dinara za evro, objavila je Narodna banka Srbije.\tDinar je prema evru slabiji za 0,1 odsto nego pre mesec dana, a na godišnjem nivou je slabiji za 0,9 odsto.\nIndikativni kurs dinara prema dolaru danas je oslabio za 0,2 odsto na 116,2317 dinara za jedan dolar.\nDinar je prema američkoj valuti jači za 1,1 odsto nego pre mesec dana, dok je na godišnjem nivou slabiji za 7,3 odsto.\nsrednji kurs zvanični srednji kurs nbs kursna lista dinar evro


Dan online - Ekonomija: Javni poziv za građane u martu - 2018-02-13\nEkonomija PROJEKAT HILJADU PLUS\nDo kraja ovog mjeseca biće raspisani javni pozivi za banke i građevinare koji će učestvovati u projektu Hiljadu plus, a početkom marta poziv će biti raspisan i za građane, kazala je Radmila Lainović iz Ministarstva održivog razvoja i turizma. Ona je saopštila da je ministarstvo završilo preliminarne razgovore sa bankarima i građevinarima.\nOna je gostujući u Jutarnjem programu TVCG ponovila da će fiksna kamatna stopa biti 2,99 na period od 20 godina. Navela je i da će obavezno učešće biti najviše tri odsto, uz mogućnost da neke banke odobre kredite i bez učešća, prenosi Antena M.\nLainovićeva je kazala i da stambene jedinice mogu da koštaju do 1.100 eura po kvadratu. Novina je da će u ponudi biti i stara gradnja do 2013, za starije objekte prodavac će morati da ima sertifikat o energetskoj efikasnosti.\nOna je navela da će uslovi za građane koji žele da učestvuju u projektu biti isti kao i prethodnih godina, a to su crnogorsko državljanstvo, opšta kreditna sposobnost, kao i obaveza da osoba nema u svojini stambeni objekat ili više od trećine svojine nad stambenim objektom na teritoriji Crne Gore.\nRadmila Lainović je saopštila i da će usluge notara biti 50 odsto jeftinije, a ovim projektom krov nad glavom trebalo bi da dobije od 400 do 500 domaćinstava.


Koha: MUP Srbije i Euleks potpisuju sporazum o policijskoj saradnji | Hronika\nPočetna strana > Hronika > Koha: MUP Srbije i Euleks potpisuju sporazum o policijskoj saradnji\nKoha: MUP Srbije i Euleks potpisuju sporazum o policijskoj saradnji\nMisija Euleks na Kosmetu i Ministarstvo unutrašnjih poslova (MUP) Srbije na pragu su potpisivanja sporazuma o policijskoj saradnji u koji nisu uključene institucije Kosova, piše u dnevnik „Koha Ditore”.\nList navodi da protokol koji još samo treba da bude potpisan, sadrži odredbe o policijskoj saradnji i razmeni informacija u cilju borbe protiv organizovanog i prekograničnog kriminala i drugih ilegalnih aktivnosti.\n„Protokol će potpisati po jedan predstavnik Euleks-a i MUP-a Srbije, dok su predstavnici Kosova izostavljeni iz tog procesaâ€ť piše prištinski dnevnik.\nNavodi se da protokol reguliše saradnju između Euleks-a i MUP-a Srbije u skladu sa „rezolucijom 1244 i odlukom Saveta Ministara Evropske unije, od kojeg i proizilazi mandat misije Euleks.\n„Kao relevantan dokument za saradnju u protokolu se pominje i izveštaj generalnog sekretara Ujedinjenih nacija od 24. novembra 2008. koji evidentira dijalog sa Beogradom u šest oblasti: policija, carine, pravda, saobraćaj i infrastruktura, granice i srpsko nasleđe”, navodi „Koha Ditore”.\nPredstavnici Euleks-a nisu negirali mogućnost potpisivanja, a prema navodima dnevnika, podsetili su da Euleks ima određena ovlašćenja o kojima je na početku te misije bila postignuta saglasnost.\n„Protokol o policijskoj saradnji sa Srbijom, kao i oni koji će biti potpisani sa ostalim zemljama, ima za cilj olakšanje razmene informacija na policijskom nivou”, rekao je portparol EULEKS-a Kristofer Lamfalusi.\nOn je dodao da je ta saradnja neophodna jer će olakšati razmenu informacija između kosovske i srpske policije, kojima bi trebalo da se spreči da kriminalci ili počinioci ubistava prelaze sa jedne teritorije na drugu i tako izbegnu izvođenje pred lice pravde.\nVlada takozvane države Kosovo saopštila je da Euleks nema mandat za potpisivanje međunarodnih sporazuma i da nije obaveštena o potpisivanju sporazuma sa MUP-om Srbije.


Nije domaćima dugo trebalo da inicijativu krunišu pogotkom. Igrao se 15. minut kada su došli do vođstva. To je ujedno bio i jedini gol koji je viđen u prvom poluvremenu.\nU drugom delu susreta Inđija je uspela da duplira prednost. To su uradili u 88. minutu, kada su postavili i konačan rezultat ove utakmice.\nPosle ovog kola ekipa sa severa Srbije nalazi se na trećem mestu sa 53 boda, šest manje od drugoplasiranog Javora, dok je Zlatibor peti sa 47.\nFudbaleri Javora poraženi su od Sinđelića sa 1:0 kao gosti. Ivanjičani su tako doživeli prvi neuspeh u prolećnoj polusezoni.\nTrenutak odluke dogodio se u 20. minutu. Ovaj poraz ne bi trebalo da mnogo uzdrma Javor, s obzirom na to da i dalje imaju pristojnu prednost u odnosu na Inđiju.\nSjajan meč u Užicu odigrali su Sloboda i Teleoptik. Na ovom susretu pobednika nije bilo, ali je viđeno čak šest golova. Utakmica je završena rezultatom 3:3.\nDomaći su povela posle svega tri minuta. Ipak, do odlaska na odmor Beograđani su uspeli da preokrenu ishod, pa su sa prednošću ušli u drugo poluvreme.\nUsledio je novi preokret, ovoga puta u režiji igrača Sloboda, koji su poveli sa 3:2, ali konačan ishod meča gosti su postavili u 83. minutu.\nNakon remija Užičani su ostali na 15. poziciji na tabeli sa 18 bodova, dok je Teleoptik 14. sa 23.\nBežanija - Žarkovo 3:2 (1:1)\nBudućnost - Metalac 2:1 (1:1)\nInđija - Zlatibor 2:0 (1:0)\nNovi Pazar - TSC 0:1 (0:0)\nRadnički - Bečej 2:0 (1:0)\nSinđelić - Javor 1:0 (1:0)\nSloboda - Teleoptik 3:3 (1:2)\nBorac - Trajal 18.30\n1. TSC 28 18 8 2 57:18 62\n2. Javor 28 18 5 5 58:25 59\n3. Inđija 28 16 5 7 45:20 53\n4. Radnički 28 14 6 8 34:28 48\n5. Zlatibor 28 15 2 11 39:28 47\n6. Metalac 28 12 9 7 44:31 45\n7. Sinđelić 28 11 11 6 27:20 44\n8. Bežanija 28 13 3 12 38:34 42\n9. Žarkovo 28 10 7 11 34:37 37\n11. Bečej 28 9 6 13 30:36 33\n12. Budućnost 28 8 8 12 26:32 32\n14. Teleoptik 28 5 8 15 21:41 23\n15. Sloboda 28 4 6 18 15:54 18\n16. Novi Pazar 28 2 8 18 12:52 14


Ani Sokolović najznačajnija kanadska umetnička nagrada : Nadlanu.com\nObjavljeno 27. juna 2012. / 08:07:08\nOTAVA, 27. juna 2012. (Beta) - Kanadska kompozitorka srpskog porekla Ana Sokolović dobitnica je najznačajnije kanadske nagrade za izvodjačke umetnosti "Dora".\nSokolovićeva je kanadskim pozorišnim i operskim "Oskarom" nagradjena kao autorka u kategoriji izuzetne nove opere ili mjuzikla za operu "Svadba", u produkciji muzičkog pozorišta "Kvin of puding" (Queen of Puddings) iz Toronta.\n"Svadba" je prva kanadska opera napisana i izvodjena na srpskom jeziku.\nU toj jednočasovnoj a kapela operi (bez orkestarske pratnje) u sedam scena šest kanadskih pevačica opevaju tradicionalni srpski običaj - pripremu devojke za svadbu.\n"Svaki kompozitor komponuje u želji da na najbolji način komunicira sa slušaocima-gledaocima. I kada njegovom radu bude odato priznanje, u ovom slučaju veliko priznanje, najmanje što se može reći jeste da je ciljna komunikacija ostvarena", rekla je za Betu Ana Sokolović.\n"Naročito se radujem što će 'Svadba' na jesen biti izvedena i na Bemusu u Beogradu, doduše u koncertnoj verziji u kojoj nema kostima, scenografije i drugih elemenata originalne opere, ali se nadam da će publika u mom rodnom gradu i zemlji uživati kao kanadska na šest izvodjenja u Torontu", dodala je Sokolovićeva.\nAna Sokolović dobitnica je brojnih prestižnih kanadskih državnih i drugih nagrada. Proglašena je kompozitorom godine (2007) i osvojila "Pri Opus", kvebečkog muzičkog "Oskara", a u Otavi joj je 2009. uručena nagrada Nacionalnog umetničkog centra, vredna 75.000 dolara.\nAna Sokolović (44) rodjena je u Beogradu, a u Zemunu je završila muzičku školu "Kosta Manojlović". Diplomirala je kompoziciju u Novom Sadu u klasi profesora Dušana Radića, a postdiplomske studije pohadjala je u Beogradu kod profesora Zorana Erića.\nOd 1992. živi u Montrealu, gde je magistrirala. Profesionalno se bavi komponovanjem i predaje na Univerzitetu Montreal.


Vesti online / Vesti / Svet / Prednosti ruskog Su-35 nad američkim F-22\nPrilikom presretanja, pilot lovca mora da se približi avionu koji je ušao u njegov vazdušni prostor i da saopšti preko radio-veze: "Udaljite se ili ću morati da preduzmem mere". Zatim se avion obično naginje u stranu i pokazuje krilo s raketama. Ipak, F-22 sve rakete i bombe nosi u unutrašnjosti.\n- Što se tiče ruskog Su-35, on nosi više raketa od američkog lovca i lako može da pokaže avionu koji presreće da je naoružan. Ako se formalno presretanje pretvori u realnu vazdušnu borbu, F-22 je počinje u veoma nepovoljnim uslovima - piše autor.\n- Mogućnosti F-22 i njegovih pilota, koji su među najboljima u vojnoj avijaciji, nesumnjivo mu daju šanse u takvom sukobu - navodi autor "Biznis insajdera".


Матић: Опоравак туризма ће зависити од брзине имунизације - Глас Подриња\nМатић: Опоравак туризма ће зависити од брзине имунизације\nMinistarka trgovine, turizma i telekomunikacija Tatjana Matić izjavila je danas da će oporavak turizma zavisi isključivo od brzine imunizacije koja se sprovodi.\n"Ako izuzmemo Veliku Britaniju, Srbija je po stepenu imunizacije prva u Evropi. To nam govori da možemo očekivati rast domaćeg turizma u odnosu na prošlu godinu koji naravno neće biti približan onome na šta smo mi navikli, naročito u rekordnoj 2019. godini. Trebaće nam dosta godina da se vratimo na taj nivo", rekla je Matić na konferencija "Turizam 2021: Na putu oporavka".\nOna je dodala da će uskoro početi da radi Savet za razvoj i oporavak turizma i predložiće niz mera koje će omogućiti Srbiji da postavi nove prioritete u toj oblasti.\nDirektorka Turističke organizacije Srbije Marija Labović navela je da je ukupan promet domaćih turista u 2020. godini umanjio štetu usled smanjenja poseta inostranih turista i da se Srbija sa brojem noćenje turista od oko šest miliona vratila na nivo iz 2014. godine.\n"Ohrabrujući podatak su rezultati istraživanja Svetske turističke organizacije koji pokazuju da je čak 54 odsto ispitanika iz deset ključnih tržišta Evrope izjavilo da će putovati u narednih šest meseci", kazala je ona.\nDirektorka Turističke organizacije Vojvodine Nataša Pavlović je istakla da se nije osetilo toliko veliki "sunovrat" kada je turizam Vojvodine u pitanju.\n"Tim Turističke organizacije Vojvodine je još početkom vanrednog stanja napravio kampanju 'Zaplovite panonskim morem', a u kampanji 'Na vojvodjanski način' smo govorili i utoku letnjih meseci i to je dovelo do porasta turista za 26 odsto. Subvencije države, kao i sistem vaučera takodje su doprineli su dobrim rezultatima", navela je Pavlović.


Kurs UTT - Turski kao strani jezik\nUTT - Turski kao strani jezik - Audio verzija\nMeđunarodni test poznavanja turskog jezika, odnosno Uluslararasi Turkce Testi ili skraćeno UTT je namenjen svima onima koji poseduju znanja ovog jezika i o tome žele da imaju važeći sertifikat, a da pri tom turski jezik nije njihov maternji jezik.\nTest se organizuje u saradnji Fatih univerziteta Tomer (Fatih Üniversitesi TÖMER) i Međunarodne asocijacije za turski jezik (Uluslararası Türkçe Derneği) ili skraćeno TÜRKÇEDER i polaže se u skladu sa planom i programom, odnosno brojem zainteresovanih kandidata.\nOno po čemu je ovaj ispit specifičan jeste što se polaže online, a uz to postoji mogućnost da ga određeni univerziteti u svetu ne priznaju, već da od kandidata traže da ponovo rade proveru znanja turskog jezika. U principu, polaganje ovog testa se preporučuje onim osobama koje žele da na teritoriji ove zemlje upišu ili nastave studije ili, pak da se zaposle.\nKoji nivoi UTT postoje\nIako je UTT ispit usklađen sa pravilima CEFR - a (The Common European Framework of Reference for Languages), odnosno Zajedničkog evropskog referentnog okvira za jezike o nivoima poznavanja jezika, treba imati na umu da u ovom slučaju postoji samo 5 nivoa poznavanja turskog jezika, odnosno 5 UTT testova. Jedini nivo koji je ovom prilikom izostavljen jeste najviši nivo poznavanja jezika, to jest C 2 nivo, tako da UTT ispiti podrazumevaju nivoe od A 1 do C 1.\nKako izgleda UTT ispit\nKao i u gotovo svim ostalim ispitima o proveri nivoa znanja jezika, tako i za UTT ispit važi da se proveravaju uobičajene oblasti i to : slušanje i razumevanje odslušanog teksta, čitanje i razumevanje pročitanog teksta, gramatika i gramatička pravila i veštine konverzacije, odnosno govora. Često se postavlja pitanje da li i kako koristiti takozvanu "tursku tastaturu" tokom polaganja. Na zvaničnom sajtu stoji da se preporučuje korišćenje takozvane QWERTY tastature. Takođe, kandidati treba da imaju na umu da se UTT ispit ni u kom slučaju ne može prekidati, odnosno da ukoliko kandidat prekine polaganje samoinicijativno, test se automatski poništava i mora ga ponovo polagati.\nU osnovi, UTT test traje oko 120 minuta, stim što se to vreme može neznatno povećati ili smanjiti u skladu sa nivoom za koji kandidati polažu.\nMaksimalan broj poena koji kandidat može da osvoji je 100, a da bi se smatralo da je položio ispit, kandidat mora da uspešno uradi minimum 55% ispita, stim što je uslov da u svim oblastima ima najmanje 50% uspešnosti.\nŠta još treba da znate o UTT-u\nTek kada kandidat izvrši uplatu, on dobija korisničko ime i lozinku za pristup online platformi za polaganje ispita. Kada položi ispit kandidat stiče sertifikat o određenom nivou poznavanja turskog jezika koji je validan dve godine od datuma izdavanja.\nUkoliko kandidat nije siguran u stepen svog znanja jezika, te ne zna za koji nivo treba da aplicira, postoji mogućnost da uradi test kako bi se utvrdio njegov stepen znanja, stim što postoji novčana naknada čak i za taj test.\nDa bi kandidati mogli da popune prijemi formular, pored toga što treba da ga pravilno popune, neophodno je i da prilože uz taj obrazac i fotografiju koja ne sme biti starija od 6 meseci. Provera rezultata testa se vrši na određenoj internet stranici, a biće navedeni svi detalji. Ukoliko, pak kandidati smatraju da je došlo do greške, mogu od testnog centra tražiti revaluaciju, stim što moraju taksativno navesti sve razloge zbog kojih zahtevaju ponovnu procenu. Međutim, ne treba zaboraviti i vrlo važan podatak, da kandidat može tražiti ponovnu procenu samo najkasnije sedam dana nakon što izađu zvanični rezultati ispita, jer se u suprotnom njegov zahtev ne uzima na razmatranje.\nSpisak gradova za kurs i obuku za turski jezik


Izvještaj Suda BiH pred očima javnosti: Fikret Hodžić i Fahrudin Solak pod sumnjom za pranje novca, i to nije sve... | BL!N Magazin\nIzvještaj Suda BiH pred očima javnosti: Fikret Hodžić i Fahrudin Solak pod sumnjom za pranje novca, i to nije sve...\nFront 11.05.20, 16:45h\nDakle, nije preporučeno korištenje ovih ventilatora u jedinicama intenzivne t...\nIzvještaj Suda BiH načinjen je na osnovu zahtjeva Tužilaštva BiH da se preduzeću "Srebrena malina" blokiraju računi i obustave finansijske transakcije\nŠta otkriva izvještaj Suda BiH? Ovaj dokument od posebnog javnog značaja, koji je nejasnim putem prvo stigao do redakcije portala Klix, pokazuje da na osnovu prikupljenih dokaza u procesu nabavke 100 respiratora postoji osnov sumnje da je učinjeno više krivičnih djela i to: udruživanje radi činjenja krivičnih djela, zloupotreba položaja ili ovlasti i pranje novca.\nIzvještaj Suda BiH načinjen je na osnovu zahtjeva Tužilaštva BiH da se preduzeću "Srebrena malina" blokiraju računi i obustave finansijske transakcije. To je i učinjeno prošle prošle sedmice, a Sud BiH je potom donio i detaljan izvještaj na osnovu informacija dostavljenih iz Tužilaštva BiH i Državne agencije za istrage i zaštitu (SIPA).\nNa osnovu do sada prikupljenih materijalnih dokaza Tužilaštvo BiH utvrdilo je da je Fahrudin Solak u svojstvu odgovorne osobe Federalne uprave civilne zaštite (FUCZ) 3. aprila donio odluku o izuzeću primjene Zakona o javnim nabavkama, pozivajući se na odluku Vlade FBiH o proglašenju nesreće u kojoj je navedeno da nabavka 100 invazivnih respiratora ACM812A Bejing Aerospace Changfeng predstavlja izuzeće od primjene zakona.\nIstog dana, dakle 3. aprila, Solak i Fikret Hodžić, kao odgovorna osoba preduzeća "Srebrena malina", potpisuju ugovor o kupoprodaji 100 invazivnih respiratora ACM812A i to s tehničkim karakteristikama, kako je navedeno u ponudi prodavca od 2. aprila za iznos od 10 miliona i 530 hiljada KM.\nTakođer istog dana FUCZ sa računa Ministarstva finansija FBiH vrši dva transfera novca, čiji je iznos naveden u ugovoru, i prebacuje ih na račun preduzeća "Srebrena malina".\nHodžić 17. aprila sa računa "Srebrene maline" uplaćuje 7 miliona, 620 hiljada i 300 KM na račun dobavljača respiratora u Kini. Dana 20. aprila Hodžić plaća 297 hiljada KM aviokompaniji FlyBosnia za troškove prevoza, a 29. aprila uplaćuje se i milion i 78 hiljada KM kao carinske dadžbine za uvoz.\nTakođer, iz dostavljenog izvještaja je vidljivo i da su u navedenom periodu izvršena i druga plaćanja sa predmetnih računa, uključujući i podizanje u gotovini 100.000 KM 27. aprila, dakle neposredno nakon što su respiratori isporučeni u BiH.\nDokumentaciju, tačnije ključne dijelove izvještaja Suda BiH, možete pogledati u našoj fotogaleriji i/ili ovdje.\n#afera respirator #fikret hodžić #fahrudin solak #srebrena malina #pranje novca #sud bih #izvještaj #dokazi #dokument #zloupotreba


Gardijan: Dodik stvara PLAĆENIČKU PARAVOJSKU koju regrutuje u SRPSKOM PODZEMLJU, a obučavaju … | SC Radar\nGardijan: Dodik stvara PLAĆENIČKU PARAVOJSKU koju regrutuje u SRPSKOM PODZEMLJU, a obučavaju …\nPlaćenici obučeni od strane Rusa pomažu formiranje paravojne jedinice za podršku srpskih separatističkih lidera u Bosni, preneo je “Gardijan”. pozivajući se na sarajevski list “Žurnal njuz”. Tu informaciju je, prenosi dalje britanski list, potvrdio i ministar bezbednosti Bosne, a “stiže u vreme kada je Zapad zabrinut zbog ruskih napora da destabilizuju Balkan i zaustave priključivanje regiona NATO paktu”.\n“U utorak je Milorad Dodik, vatreni lider bosanskih Srba, održao vojnu paradu u Banja Luci, uprkos odluci Ustavnog suda. “Žurnal” piše da se milicija pod nazivom “Srpska čast”, koja je prošla obuku u ruskom humanitarnom centru u Nišu u Srbiji, priprema da uspostavi paravojnu grupu koja bi bila korišćena protiv Dodikovih protivnika”, piše Gardijan.\nList dodaje i da je sarajevski “Žurnal” objavio fotografije ove milicije na ulicama Banja Luke, na kojima se poziraju u crnim duksericama i sa borbenom opremom. Sarajevski list objavio je i da je jedan od lidera te milicije Srbin Bojan Stojanović, navodno paravojnik koji je prošao obuku u Moskvi i kojem je ruski general Valerij Kalijakin dodelio medalju.\n– Svesni smo ovoga već duže vreme i prikupili smo dosta informacija o tome – rekao je ministar bezbednosti Dragan Mektić, preneo je “Gardijan”, i dodao da ne može da iznosi detalje.\nKako se navodi u izveštaju britanskog lista koji prenosi bosanski medij, ova grupa regrutuje članove u srpskom podzemlju kako bi formirala jedinicu lojalnu Dodiku. List se poziva na procurele dokumente tajne službe, u kojima se navodi da su saradnici Dodika raspravljali o ciljevima sa liderima nove jedinice, među kojima se navodi i “moguća intervencija ako opozicija pokuša da opstriše funkcionisanje autoriteta”.\n“Gardijan” piše i da je Stojković na svom Instagram profilu okačio sliku Vladimira Putina ispod koje je napisao “Za takvog predsednika vredi dati život”, dok je ispod slike Dodika dodao “Niko ne može da nas povredi, jači smo od sudbine”.\n“Vlada Bosne takođe radi na ulasku u NATO, ali otpor Republike Srpske pod Dodikom koči proces”, navodi “Gardijan”.\n– Ovo je deo veće promene u međunarodnom poretku, počevši sa Gruzijom, Sirijom, Ukrajinom i mešanjem u američke izbore. Rusi su odlučili da iskoriste svoj uticaj na Balkanu da bi postigli rezultat koji žele, kraj Dejtona i stvaranje srpske države – rekao je Ruf Bajrović, bivši ministar ekonomije BiH.\nKabinet predsednika Republike Srpske odbacio je tvrdnje koje su pojavile na pojedinim portalima da “Milorad Dodik uz podršku Moskve formira paravojne jedinice”.\nRepublika Srpska ima svoje Ustavom i zakonima predvidjene institucije koje su u službi stabilnosti svih njenih gradjana, a konstrukcije koje su se pojavile na pojedinim portalima da “predsednik Republike Milorad Dodik uz podršku Moskve formira paravojne jedinice” su izuzetno opasne i nisu u funkciji informisanja gradjana, saopšteno je iz kabineta predsednika RS.\n“Da je to tako svedoči i činjenica da se autor spornog teksta nije pozvao ni na jednu proverljivu činjenicu koja bi ukazivala na tačnost njegovih navoda o formiranju takvih jedinica u Republici Srpskoj”, ističe se u saopštenju koje prenose banjalučke “Nezavisne novine”.\nPUCNJAVA U ŠKOLI U Teksasu ranjena učenica, uhapšen učenik\nNajvažniji zadatak celog čovečanstva je da ZAKRPI JEDNU RUPU – u suprotnom, crno nam se piše


Asocijacija za unapređenje razvoja proizvodnje visokožbunaste borovnice u Srbiji otvorena je za saradnju sa svim kompanijama koje se bave ovom oblašću i koje imaju interesa u istoj. Svima Vama koji želite da sarađujete i učestvujete u ostvarivanju ideja Asocijacije nudimo priliku da postanete naši partneri i da se zajedno sa ostalim saradnicima pojavite u ovoj rubrici.\nKada postanete partner Asocijacije, nude Vam se sledeće mogućnosti:\nu okviru našeg web portala dobijate mesto za svoju reklamu, zasebnu stranicu na sajtu i link sa kojeg se svi posetioci direktno konektuju na Vašu web stranicu;\nmogućnost da na dnevnom ili periodičnom nivou, putem newslettera obaveštavate sve članove udruženja o novostima iz Vaše firme kao i o svim drugim aktivnostima koje mogu zanimati proizvođače borovnice;\nu okviru Godišnje konferencije imate mogućnost izlaganja i predstavljanja, aktivno učestvujući u stručnom delu programa ili samo kao izlagač svojih proizvoda;\nprilikom postavljanja oglednih zasada i organizovanja praktičnih radionica – "Borovnica Dan", obezbeđujemo Vam priliku za aktivno učešće i promociju;\nna stranicama "Borovnica Biltena", elektronske publikacije aktuelnih tema iz tekuće proizvodnje, u mogućnosti ste predstaviti svoju firmu u formi reklamnih banera ili kao stručne članke i priloge iz Vaše oblasti bavljenja proizvodnjom borovnica;\nprilikom izrade različitih projekata o proizvodnji borovnice postajete deo preporuka i predlog za segment u proizvodnji borovnice kojim se bavite, tako da proizvođači imaju priliku odabrati baš Vas;\nza sve što Asocijacija bude radila na polju razvoja i promocije proizvodnje borovnice računa i na Vas kao punopravnog partnera.\nMesto za Vašu prezentaciju\nKako možete i Vi postati naši partneri?\nPandemija COVID-19 nije zaustavila razvoj proizvodnje borovnice ali je umnogome poremetila svakodnevnicu, preoblikovala dosadašnje poslovanje mnogih kompanija a posebno komunikaciju sa proizvođačima. Naša asocijacija se svojim aktivnostima takođe prilagodila pandemiji i putem ove web platforme intenzivirala svakodnevnu komunikaciju sa proizvođačima borovnice kao i sa svima onima koji imaju interesa u ovoj oblasti.\nAko i Vi želite da zajedno kreiramo uspešnu priču o proizvodnji borovnice u našem regionu i da se našim registrovanim proizvođačima približite kroz različite aktivnosti onda ste na pravom mestu. U ovoj rubrici je predviđeno mesto i za Vašu kompaniju, odnosno prostora da postanete saradnik i partner Asocijacije.\nDa bi i formalno postali saradnik i partner Asocijacije i ostvarite prethodno navedene mogućnosti, potrebno je da popunite i da nam pošaljete obrazac prijave koji se nalazi u nastavku, sa osnovnim informacijama o Vašoj kompaniji i poslovnim aktivnostima i da uplatite godišnju članarinu ili sponzorsku donaciju, u iznosu od 1 euro po danu.\nDobrodošli u našu priču o borovnici, priču o zajedničkom uspehu.\nPrijava za partnere-saradnike (pravna lica):\nWeb sajt *\nAktivnosti firme vezane uz uzgoj i proizvodnju borovnica


DRŽAVNA IZBORNA KOMISIJA: Lična karta nije biometrijski dokument\nMinistar unutrašnjih poslova Goran Danilović uputio je zvanično izjašnjenje predsjedniku Državne izborne komisije Budimiru Šaranoviću povodom javno saopštenog stava da lična karta građana Crne Gore nije biometrijski dokument.\n"Na sjednici Koordinacionog tijela, čiji sam predsjednik, održane 24. i 25. avgusta 2016. godine, tokom drugog radnog dana, na kojoj smo pratili prezentaciju kompanije Safran Identity & Security koja je Crnoj Gori isporučila AFIS sistem, biometrijski program, a koja je globalni lider za rješenja u oblasti identifikacije i bezbjednosti, članovima Koordinacionog tijela od strane eksperta iz Francuske, Nikolasa Kosovskog (Nicolas Kossowski), predstavnika kompanije Safran Identity & Security, potvrđeno je da lična karta građana Crne Gore nije biometrijski dokument."\nZajedno sa g-dinom Kosovskim, sjednici Koordinacionog tijela Ministarstva unutrašnjih poslova prisustvovao je i Žan Tjeri Kalve (Jean-Thierry Calvet). Pored njih, u svojstvu zainteresovanih strana, prisustvovala je i predstavnica Evropske komisije, kao i dvojica predstavnika Specijalnog državnog tužilaštva koje je nadležno za eventualne zloupotrebe tokom izbornog procesa.\nEkspert Kosovski, nakon uvida u crnogorsku ličnu kartu jednog od prisutnih, članovima Koordinacionog tijela izrekao je tvrdnju da ona nije biometrijski dokument, pojašnjavajući potom svoju tvrdnju.\nNakon ove ekspertske konstatacije, s kojom je upoznato cjelokupno Koordinaciono tijelo, obavijestio sam javnost o pomenutoj tvrdnji, a nakon vašeg dopisa Ministarstvu istu prenosim i Državnoj izbornoj komisiji.


Kosovo zaslužuje bolje - Saopštenja za medije - EULEX - European Union Rule of Law Mission in Kosovo\nGabriele Meucci, šef Misije EULEX\nBio sam razočaran kada sam pročitao rezultate izveštaja 'Narodi u tranzitu' koji je juna 2015. godine objavio Fridom Haus. Prema tom izveštaju, Kosovo je dobilo rejting “polukonsolidovani autoritativni režim,” a time i rang najnedemokratskijeg režima na Balkanu. Taj izveštaj sam u početku smatrao šokantnim, možda i nepravednim, ali onda sam pročitao definiciju u izveštaju koja glasi: “polukonsolidovani autoritativni režim” je režim koji pokušava da “zamaskira autoritatizam ili se oslanja na neformalne strukture vlasti sa ograničenim poštovanjem demokratskih institucija i praksi.”\nTa definicija me je pogodila u živac. Savetnici EULEX-a se nalaze na Kosovu još od 2008. godine i naš uspeh je mešovit. Najveći uspesi postignuti su u sektorima u kojima su kolege i saradnici sa Kosova motivisani da postižu napredak, usvajaju promene i pružaju otpor starim, neformalnim strukturama vlasti koje kompromituju vladavinu prava. To ne treba da znači da je napredak išao ustaljenim tokom – uvek je bilo neuspeha i situacija kada stvari nisu išle kako treba. Čak i najbolje institucije na Kosovu ponekad prolaze kroz to, a jake institucije gledaju na neuspeh kao na priliku da utvrde nedostatke i isprave iste radi poboljšanja učinka u budućnosti.\nAli to nije ono što se događa sa Kazneno-popravnom službom Kosova (KPSK). U 2012. godini, KPSK je bila na putu da postane jedna od uspešnih priča na Kosovu, a Jedinica za pratnju zatvorenika bila je jedan od najjačih delova KPSK. Postignuti napredak je bio toliko dobar da se EULEX odrekao svog izvršnog ovlašćenja (kada smo obezbeđivali kazneno-popravnim službenicima ovlašćenja u skladu sa kosovskim zakonom da rade uporedo sa svojim lokalnim kolegama) i povukli se korak unazad do onoga što nazivamo PNS – praćenje, nadgledanje i savetovanje. Na žalost, KPSK nije nastavila tim pozitivnim putem. Tokom poteklih 18 meseci dogodili su se brojni incidenti sa KPSK tokom kojih su zanemarivane demokratske procedure i institucije u korist neformalnih struktura vlasti i političkih interesa. Bilo koji od tih incidenata predstavljao bi skandal bilo gde drugde, ali na Kosovu, čini se da je većina ljudi slegala ramenima i da su stvari nastavile da budu onakve kakve su uvek bile.\nEULEX je radi naporno kako bi obezbedio da Kosovo ima sredstva i znanje da se uzdigne iznad neformalnih struktura vlasti i da usvoji standarde EU u pogledu vladavine prava. Dakle, šta se dogodilo, da ona lica koja su osuđena tokom suđenja u predmetu Drenica budu smeštena na lokaciji odakle izgleda mogu izlaze i ulaze kako im je volja i pribave uput lekara da idu u bolnicu, sa lakoćom kojim vi ili ja možemo da kupimo jedan espreso?\nVerujem – i znam - da Kosovo može bolje od ovoga. Kosovo u svojim rukama drži ključ buduće evropske perspektive. Ponekad, kao protekle sedmice, Kosovo koristi taj ključ, pokazujući svoju posvećenost vladavini prava, bavi se svojom prošlošću, i obebeđuje pravdu žrtvama zločina koji su se dogodili neposredno nakon rata. Ipak, u nekim oblastima vladavine prava – ne samo što se tiče KPSK – Kosovo bira da ostane u prošlosti, u zatvoru neformalnih struktura vlasti, prihvaćajući korupciju i nepotizam, očekujući da promene dođu od spolja.\nMi u EULEX-u nismo ništa drugo do gosti na Kosovu, a kao gosti mi znamo da promene ne možemo proizvesti silom – stanovništvo Kosova mora da bude to koje će odlučiti da je došlo vreme da se kriminalci pošalju u zatvor i da pokaže da su njegove institucije vladavine prava spremne da se bave predmetima i zatvorenicima visokog profila bez pomoći EULEX-a. Samo građani Kosova mogu da odluče da načine korak napred i da kažu da su završili s tim – da su prestali sa neformalnim strukturama vlasti, da su prestali sa sumnjivim poslovima koji potkradaju finansije i podrivaju institucije i demokratiju i da su prestali da budu zemlja koja dobija rejting najnedemokratskije zemlje na Balkanu.


PDP traži od Cvijanović da odgovori: Ko je opljačkao budžet RS i ko je kriv za kriminal i korupciju - Klix.ba\n12.1.2018. u 16:17\nIz PDP-a pozvali su danas premijerku RS Željku Cvijanović da odgovori ko je, kako kažu, opljačkao budžet RS i ko je krivac za kriminal i korupciju.\nIz PDP-a u današnjem saopćenju pitaju premijera "zašto je na početku ove godine rekordna zaduženost RS, zašto stotine mladih ljudi dnevno napusti ovaj entitet i zašto je demografska slika najlošija u historiji RS".\n"Tužno je slušati premijerku RS, koja sanjari da je vojni stručnjak, iako o tome ne zna ama baš ništa, ali vjerujemo da će se, u interesu naroda, brzo probuditi, početi raditi svoj posao i hitno odgovoriti na postavljena pitanja", navodi se u saopćenju PDP-a.\nIz ove partije dodaju da jedino takvim radom, predsjednik Vlade može da dokaže da mu je stalo do RS.\nPremijerka Željka Cvijanović istakla je jučer da je izjava srpskog člana Predsjedništva BiH Mladena Ivanića, da "vlasti RS treba da stave pamet u glavu" da bi se pitanje učešća Trećeg pješadijskog puka Oružanih snaga BiH riješilo na pravi način, u njegovom maniru s obzirom na to da "kada se očekuje akcija onda ga nigdje nema, ali je uvijek tu da naknadno nešto kobajagi protumači".\n"On je u suštini izbjegao da prisustvuje ovogodišnjem svečanom defileu u kojem su učestvovali pripadnici MUP-a Republike Srpske i civilnog sektora povodom Dana Republike i sada pokušava da se opravda", rekla je Cvijanović.


Šah Mohamed Reza Pahlavi kruniše Farah Dibu u okviru ceremonije 1967.\nVladavinu šaha Mohameda Reze Pahlavija obeležili su razvoj ekonomije i povećanje mogućnosti za obrazovanje.\nVelika Britanija i Sjedinjene Države smatrale su Iran velikim saveznikom na Bliskom istoku, a šah je prinudno industrijalizovao velike delove zemlje. Njegova sve autoritarnija vlast i ukidanje višepartijskog sistema pripremili su teren za revoluciju, koja je pretvorila monarhiju u islamsku republiku, na čelu sa ajatolahom Homeinijem.\nNesporno je, međutim, da je šah tokom perioda od skoro 40 godina uveo sveobuhvatne promene u zemlji.\nŠah Mohamed Reza Pahlavi, njegova prva supruga Favzija i princeza Šanaz u vrtu palate nedaleko od Teherana 1942.\nMuškarci i žene su zajedno boravili na javnim mestima, a mogućnosti obrazovanja su značajno proširene. Zapadnjački način odevanja i norme prihvaćeni su u velikim delovima iranskog stanovništva.\nUprkos kritikama verski nastrojenih članova društva, šah je uspeo da izgradi prilično kosmopolitski način života. Iako je šah nameravao da pretvori Iran u modernu državu u zapadnjačkom stilu, njegovo uvođenje zabrane nošenja verske odeće izazvalo je gnev među verskim konzervativcima i tradicionalistima.\nŽene su podsticane da se obrazuju Šah je želeo da podredi veru državi i u skladu s tim je zabranio nošenje vela u javnosti.\nReforme su obuhvatale strukturisanje Irana oko centralnog persijskog identiteta, u mnogim slučajevima brutalno ugnjetavanje plemena i njihovih zakona u korist jake centralne vlasti, kao i širenje ženskih prava.\nPoput Ataturka u Turskoj, šah Reza Pahlavi uveo je niz reformi sa ciljem da pretvori Iran u modernu državu u zapadnjačkom stilu.\nO knjizi ne treba suditi po koricama, osim ako su ovako jezive\nNaučnici sa Harvarda potvrdili su da su u jednoj od biblioteka ovog univerziteta nalazi knjiga povezana ljudskom kožom, prenosi “Vašington post”.\nZašto je baš 1978. "najbitnija godina u svetskoj istoriji"\nVikiliks je prošle nedelje objavio 500.000 diplomatskih depeša američkog Stejt departmenta iz 1987. godine pod nazivom “Karterove depeše II”, koje, prema rečima osnivača sajta Džulijana Asanža, svedoče o “interakcijama sa svim državama, odnosno zapažanjima u vezi sa svim državama” te godine i čine sastavni deo deo Vikiliksove onlajn Javne biblioteke američke diplomatije.\nBila je najbolja klizačica u istoriji Jugoslavije, a stradala je tragično na najsrećniji dan u svom životu\nHelena Pajović je bila jedna od najboljih klizačica koju Srbija pamti u istoriji ovog sporta.\nNeverovatan snimak, koji je konfiskovan iz privatne kolekcije Eve Braun po završetku Drugog svetskog rata, prikazuje nju i Adolfa Hitlera dok uživaju u svojoj rezidenciji u Berghofu.\nHITLEROV KOMANDOS Beskrupulozni SS oficir koji je radio kao plaćeni ubica ZA IZRAELCE\nOto Skoženi, ozloglašeni bivši oficir SS-jedinica, poznat kao “Hitlerov komandos”, radio je kao plaćeni ubica za izraelsku obaveštajnu službu, piše izraelski list “Harec”.\nPOBEDA ŽIVOTA Kako je jedna trudnica uspela da rodi sina u užasima koncentracionog logora\nČlanak objavljen 1958. godine u listu na jidišu “Der Tog”, koji je izlazio u Njujorku od 1914. do 1971. godine, priča je o rođenju jevrejskog dečaka Simona u nacističkom koncentracionom logoru. Autor i prevodilac Rivka Šiler, koja je prevela na engleski članak pod nazivom: “Jevrejski dečak rođen u nacističkom logoru postao bar micva u Njujorku”, kasnije je imala priliku da razgovara sa Simonom.


Saopštenje SSP, DS, ZZS i evroposlanika: Što pre nastaviti dijalog o izbornim uslovima u Srbiji - Izazov\nNovi magazin 16. septembra 2020. 16:31\nPoslanici Evropskog parlamenta iz redova Socijalista i demokrata (S&D) i predstavnici Stranke slobode i pravde (SSP), Demokratske stranke (DS) i Zajedno za Srbiju Nebojše Zelenovića pozvali su u zajedničkom saopštenju na obnavljanje međupartijskog dijaloga uz posredovanje Evropskog parlamenta što je pre moguće, preneo je danas portal „European Western Balkans“ (EWB).\nPo saznanjima tog portala, na današnjem sastanku su učestvovali predsednik Partije evropskih socijalista Sergej Stanišev, predsedavajuća delegacije EP za Srbiju Tanja Fajon, i evroposlanici Kati Piri, Tonino Picula, Dimitris Papadakis i Andreas Šider.\nNa sastaku su bili i predsednik ŠP Dragan Đilas i Ljuban Panić (SSP), predsednik Zajedno za Srbiju Nebojša Zelenović i potpredsednik DS Dejan Nikolić.\n„U pogledu predstojećih izbora u Beogradu i sledećih parlamentarnih izbora, u postpunosti podržavamo posvećenost EP da se ponovo uspostavi međupartijski dijalog sa parlamentom Srbije i političkim partijama u Srbiji, kao i stav komesara Olivera Varheljija da se EP angažuje u međupartijskom dijalogu vlasti i opozicije“, stoji u saopštenju s današnjeg sastanka, u koji je EWB kaže da je imao uvid.\nU prošlonedeljnom pismu opoziciji, evropski komesar za susedstvo i proširenje Oliver Varhelji istakao je da sve strane treba da nastave dijalog uz posredovanje EP i naglasio ključnu ulogu koju treba da igra opozicija.\nU saopštenju stoji da je prethodni angažman EP imao cilj da se „postigne izvestan napredak“, ali pošto su junski izbori bili blizu, a vlast je bila u potpunosti odgovorna za primenu rezultata dijaloga, izborni uslovi bili su i dalje nedovoljni da bi opozicija na njima učestvovala.\n„EP pokazao je posvećenost da se uspostave funkcionalna demokratija, vladavina prava i medijske slobode u Srbiji kao preduslov za uspešnu integraciju države u EU, koja je trenutno ugrožena statusom Srbije kao ‘hibridnog režima“, piše u saopštenju.\nDalje se kaže da su „izbori za ishod imali nepostojanje parlamentarne opozicije“ i konstatuje se „izostanak otvaranja novih poglavlja zbog nedostatka napretka u ključnim poglavljima 23 i 24“ pregovora s EU.\nNaglašava se da međupartijski dijalog treba da počne što je pre moguće.\n„Trenutno stanje demokratije u Srbiji zahteva dubinski i otvoren proces sa verodostojnim rezultatima i mehanizmima za obavezivanje kako bi sve političke partije učestvovale na sledećim izborima“, zaključuje se u saopštenju.\nIzvršni direktor Fondacije za otvoreno društvo Srbija, Milan Antonijević, rekao je juče za „Njuzmaks Adrija“ da postoji spremnost i sposobnost da se obnovi dijalog o izbornim uslovima, koji je vođen u drugoj polovini 2019.\n„Mislim da postoji i te kako sposobnost i organizacija i civilnog društva i spremnost da uđu u taj dijalog, i ovo – ako želite – jeste najava njegovog ponovnog uspostavljanja zajedno s partnerima iz akademske zajednice i svih onih koji su spremni da u njemu učestvuju“, rekao je Antonijević.\nDirektor FFC-a: Nova era odnosa Srbije i SAD


Pokret „Dosta je bilo“ zatražio je danas smenu ministra unutrašnjih polova Srbije Nebojše Stefanovića jer, kako ocenjuju, sramoti policiju i zloupotrebljava je u stranačke svrhe. „Zbog svega što se dogodilo sa saslušavanjem novinara u SBPOK, podnošenjem i još bržim povlačenjem krivičnih prijava protiv njih, kao i novih pretnji medijima, pokret ‘Dosta je bilo – Saša Radulović’ zahteva od premijera da hitno smeni Stefanovića“, navodi se u saopštenju pokreta.\nOni navode da je Stefanović prvo, iz „očigledno političkih i stranačkih razloga, naredio policiji da podnese krivičnu prijavu protiv vlasnika i glavnog urednika lista, a zatim naredio da se povuče iako, kako je rekao, ‘to ne znači da oni nisu krivi za krivično delo koje im se stavlja na teret'“. „Ovo sve pokazuje da ministar policije postupa po nečijem nalogu sa strane, a ne u skladu sa zakonima i svojim ovlašćenjima. Očigledno je i da je odluka o povlačenju krivične prijave doneta i pod međunarodnim pritiscima“, ocenjuju u pokretu.\nU saopštenju je navedeno i da je neprihvatljivo da ministar policije javno ulazi u, „inače sramni“, obračun Srpske napredne stranke sa novinarkom RTS Oliverom Kovačević i da sa pozicija sile zahteva da se objave podaci o plati novinarke. „Stefanović očigledno ne zna ni šta mu je posao, ni šta su medijske slobode, ni šta znači novinarsko pravo na kritiku vlasti, ni koja su njegova ograničenja, a najmanje mu je jasno gde se završava stranka, a gde počinje Ministarstvo policije. Takva ličnost nije dostojna da bude u Vladi“, ističe se u saopštenju.\n05.12.2015 u 16:41 / Odgovori


Iran odbio zahteve SAD da se obiđu njegove vojne lokacije - Izazov\nIran odbio zahteve SAD da se obiđu njegove vojne lokacije\nNovi magazin 29. avgusta 2017. 22:43\nIran je odbacio danas zahteve SAD da specijalizovana UN atomska agencija obavi inspekciju iranskih vojnih lokacija, navodeći da je zahtev američke ambasadorke pri UN za to „pusti san“.\nPortparol iranske vlade Mohamad Bagher Nobaht rekao je novinarima da zahtev američke ambasadorke Niki Hejli nije vredan pažnje. Iran neće prihvatiti bilo kakve inspekcije svojih lokacija, „posebno naših vojnih lokacija“, rekao on.\nU izjavama objavljenim preko državne televizije on je rekao da sve su sve te lokacije i informacije o njima tajne.\nNiki Hejli je prošle nedelje rekla da SAD žele da se obavi inspekcija iranskih vojnih i nevojnih lokacija da se utvrdi da li poštuje nuklearni sporazum koji je ta zemlja postigla sa međunarodnim silama 2015. godine. Prema tom istorijskom sporazumu Iran je prihvatio da ograniči svoje nuklearne aktivnosti a zauzvrat dobio ukidanje ekonomskih sankcija.\nU televizijskom intervjuu kasnije danas iranski predsednik Hasan Rohani takođe je odbacio te zahteve i dodao da propisi, a ne SAD, regulišu iranske odnose sa Međunarodnom agencijom za atomsku energiju (IAEA).\nOn je rekao da je Iran posvećen nuklearnom sporazumu, ali da ne prihvata siledžijsko ponašanje.


Da što više dece bude uključeno u predškolsko obrazovanje\nU okviru projekta „Inkluzivno predškolsko vaspitanje i obrazovanje – S osmehom u vrtić“ danas je u Zrenjaninu održan prvi sastanak predstavnika Zrenjanina i Predškolske ustanove Zrenjanin sa predstavnicima Varvarina i Kruševca. Projekat finansiraju Ministarstvo prosvete i Svetska banka.\n– Reč je projektu koji realizuju Grad Zrenjanin i Predškolska ustanova sa partnerima – Crvenim krstom, Centrom za socijalni rad, Opštom bolnicom i Domom zdravlja, kao i nevladinom organizacijom „Ostanimo budni“. Cilj projekta je povećanje obuhvata dece u predškolske ustanove, sa naglaskom na decu iz socijalno osetljivih grupa – objasnila je pomoćnik direktora Predškolske ustanove Zrenjanin Tatjana Lojović.\nProcena je da na teritoriji grada ima nekoliko stotina dece uzrasta od šest godina koja nisu uključena u predškolsko obrazovanje. Zahvaljujući veb aplikaciji koju je uradio Tehnički fakultet „Mihajlo Pupin“, a uz podršku svih partnera na projektu, sada se zna i gde su ta deca i u kojim delovima grada žive.\n– Cilj nam je da što više dece bude obuhvaćeno predškolskim obrazovanjem. Ovaj projekat upravo služi tome. Pogotovo imajući u vidu da mi nemamo liste čekanja i da možemo da prihvatimo svu decu – naglasila je Lojović.\nOna je dodala da je o tome bilo reči na sastanku sa predstavnicima Varvarina i Kruševca.\nPročitajte još: Crveni krst Zrenjanin donirao Domu zdravlja hranu za bebe\n– Kada su birani gradovi u kojima će ovaj projekt biti realizovan, mi smo odmah pristali. Želimo da nam sva deca pohađaju predškolsko obrazovanje. Ono je garancija da će sva deca biti dobro pripremljena za školu i da će biti dobri đaci – ocenio je pomoćnik gradonačelnika Zrenjanina Duško Radišić.\nRadišić je naglasio da je ovo, takođe, još jedan primer dobre upotrebe E-uprave.\n– Ukrstili smo podatke dobijene iz različitih insticija i došli do važnih informacija. Sada je na nama da decu koja nisu u sistemu u taj sistem i uključimo – istakao je Radišić.\nTagoviDuško Radišić Predškolska ustanova Zrenjanin predškolsko obrazovanje Tatjana Lojović\nSlučaj „Staklobanat“: Šta kada nestane sva arhivska građa preduzeća\nFormiran Savet za zdravlje, za predsednika izabran dr Mile Kovačević\nObeležen Dan Osnovne škole „Bratstvo jedinstvo“ iz Belog Blata\nSvečano otvaranje izložbe „Ptice i njihove porodice“\nCrveni krst Zrenjanin donirao Domu zdravlja hranu za bebe


Demokratska Srbija, a sloboda ograničena - Istinomer\nTim Istinomera 5. 2. 2019.\n„Kada čujemo populističke vođe u Evropi, oni kažu mi smo jedini, ostali su nelegitimni i izdajnici. To nije demokratski“, rekao je Biber.\n„Evropska unija može da pomogne, ali ona ne može zameniti potražnju građana za institucijama i pravnom državom“, ocenio je Biber.\nPrema njegovim rečima pristup informacijama od javnog značaja u Srbiji nije bio loš, uz sve poteškoće koje je Poverenik ima sa „ćutanjem uprave“ i neizvršavanjem njegovih rešenja.\nOn je rekao i da parlament ne funkcioniše dobro i da je primetno da se većina zakona usvoja po hitnoj proceduri, „kao da je vanredno stanje“, što se pravda evrointegracijama, „kao da su evrointegracije elementarna nepogoda“.\nGovoreći o medijima, novinarka Danica Vučenić rekla je da ono što se događa u toj oblasti nije novost, jer su mediji u poslednjih nekoliko decenija preživeli sve – pritiske, batinanja i ubijanje kolega.\nIzvršni direktor Fodacije „Slavko Ćuruvija“ Ivana Stevanović izjavila je da spona između građana i javnih medijskih servisa nije funkcionalna u ovom trenutku. Prema njenim rečima, neophodno je definisanje medijskog pluralizma u smislu medijskog sadržaja koji nije dovoljno utemeljen u zakonu.\nMeđunarodna konferencija „Civilno društvo za odgovornu vlast“ okupila je preko stotinu domaćih i regionalnih stručnjaka. Na skupu su predstavljeni i nalazi pet istraživanja u različitim oblastima. Konferencija je deo projekta koji CRTA sprovodi zajedno sa Transparentnost Srbija, Centrom za pravosudna istraživanja, Fondacijom Slavko Ćuruvija i A11 Inicijativom za ekonomska i socijalna prava, uz podršku Britanske Ambasade u Beogradu.\nCRTA mediji Narodna skupština nezavisne institucije pravosuđe vladavina prava


Beta 14. novembra 2020. 22:40\nBizli je za Asošiejted pres rekao da je norveški Nobelov komitet uzeo u obzir svakodnevni rad njegove agencije u područjima sukoba, prirodnih katastrofa i izbegličkih kampova, pri čemu zaposleni često rizikuju živote da bi nahranili milione gladnih ljudi, ali da je postojala želja da se pošalje „poruka svetu da postaje sve gore i da najteži posao tek sledi“.\n„To se desilo u pravom trenutku jer smo se borili da se naš glas čuje“, rekao je Bizli o nagradi dodeljenoj prošlog meseca, dodajući da su vestima dominirali američki izbori i pandemija korona virusa i da je bilo teško skrenuti globalnu pažnju na „farsu koja se dešava širom sveta“.\nNobelovu nagradu je nazvao „poklonom s neba“ i rekao da je bio šokiran kada su mu saopštili vesti.\nBizli je podsetio na svoje upozorenje Savetu bezbednosti UN u aprilu da se svet pored suočavanja s pandemijom korona virusa nalazi „na ivici pandemije gladi“ koja bi mogla dovesti do „gladi biblijskih razmera“ u roku od nekoliko meseci ako se odmah nešto ne preuzme.\n„To smo uspeli da izbegnemo u 2020 (…) jer su svetski lideri odgovorili novcem, paketima pomoći, odlaganjem otplate dugova“, naveo je Bizli.\n„Svi žele da se sastanu s dobitnikom Nobelove nagrade za mir“, rekao je Bizli i dodao da sada sastanci s liderima umesto 15 minuta traju 45 minuta.


Današnja radna snaga se nalazi na više lokacija nego ikada pre: U 2015. godini 37 procenata radnika radilo je na daljinu u nekoj meri. Preduzeća zauzimaju mnoštvo lokacija, a poslovna partnerstva se šire po svetu. Pored fizičke razdvojenosti, timovi u istom preduzeću razdvojeni su po projektima i odeljenjima. Ove prepreke nažalost mogu da dovedu do prekida u komunikaciji, čime se dodatno povećava razdvojenost i ograničava timski rad i saradnja.\nPrekidi mogu da imaju znatan (i štetan) uticaj na vaše poslovanje. Oni stvaraju prepreke između timova, pri čemu često ometaju komunikaciju u celoj organizaciji. Ali to nije sve. Hajde da pogledamo širi uticaj koji ovi prekidi mogu imati u celom preduzeću.\nOgraničavanje komunikacije i ometanje poslovanja – Timovi koji nemaju komunikaciju posle nekog vremena usporavaju poslovanje preduzeća. Zaposleni žele komunikaciju, saradnju i prosperitetno radno okruženje. Oni žele da se osećaju samopouzdano i kao deo tima. Zapravo, 47 procenata radnika smatra da uspeh kolega na radnom mestu motiviše i njih same.\nPonovljeni rad – Ponekad može biti frustrirajuće otkriće da neko drugi u vašem preduzeću (najverovatnije u drugom timu ili u drugom sektoru) radi isti posao ili traži iste informacije. Kada timovi ne znaju ništa o projektima drugih timova, to može ozbiljno da utiče na produktivnost preduzeća\nBlokiranje informacija od onih kojima su potrebne – Prosečan interaktivni radnik potroši skoro 20 procenata radne sedmice tražeći interne informacije ili prateći kolege koje mogu da mu pomognu sa određenim zadacima.\nEvo kako možete da iskoristite alatke za komunikaciju da biste ponovo uspostavili prekinute odnose i omogućili zaposlenima da dele ideje kao nikad pre.\nUnapredite upravljanje datotekama i skladištenje\nDeljenje datoteka bi trebalo da bude besprekorno između timova, alatki, uređaja i sektora. Platforma ili paket dobro integrisanih alatki omogućiće jasne veze između ljudi, sadržaja i poslovnih aplikacija u celoj organizaciji. Kao deo takvog paketa, sajtovi tima mogu da pomognu zaposlenima da sarađuju na dokumentima, skladište informacije i upravljaju projektima. Ovo će omogućiti deljenje dokumenata u realnom vremenu u celom timu i uređivanje u cilju podržavanja saradnje na nekoliko nivoa, pružajući jedno mesto na kojem se sve to nalazi.\nU cilju poboljšanja produktivnosti, sajtovi tima bi trebalo da budu dostupni sa bilo kog mesta, osiguravajući dostupnost informacija i omogućavajući saradnju na udaljenim lokacijama i sa mobilnih uređaja.\nDevet mitova o prelasku u oblak\nRazdvojte činjenice od fikcije i saznajte istinu o premeštanju preduzeća u oblak.\nProširivanje korišćenja alatki za komunikaciju zasnovanih na timu ili projektu\nTimovi koji nemaju redovne interakcije često ne znaju na čemu drugi timovi rade. Društvene mreže preduzeća napravljene za komunikaciju u okviru organizacije mogu da pomognu u uspostavljanju prekinutih veza i uklanjanju zidova. Zaposleni mogu da kreiraju grupe koje sačinjavaju različiti sektori u preduzeću koji dele interesovanja, uspehe i saznanja radi rešavanja problema ili pronalaženja ideja. Organizacije se takođe često suočavaju sa prekidima u upravljanju i izvršavanju koje stvaraju organizaciona hijerarhija, prakse interne komunikacije i poslovanje preduzeća. Ove hijerarhijske prepreke možete da otklonite tako što ćete napraviti grupe u okviru alatki za komunikaciju u okviru tima radi podsticanja zaposlenih da se angažuju u dvosmernim razgovorima sa direktorima.\nPristupačne alatke za komunikaciju kao što su razmena trenutnih poruka, glasovni pozivi i video konferencije pružaju zaposlenima više načina za komunikaciju sa kolegama. Ako je zaposlenima dozvoljeno da odaberu način komunikacije – i mogu da se povežu sa kolegama sa skoro svakog mesta – veća je verovatnoća da će bolje komunicirati i stvarati jače međuljudske odnose.\nOdgovarajuće alatke za saradnju mogu da smanje prepreke u komunikaciji, obezbede bolji pristup resursima i pomognu timovima da budu produktivniji.


Vlada tek razgovara o eventualnim promenama Zakona o finansijskoj podršci porodici | Insajder\nVlada tek razgovara o eventualnim promenama Zakona o finansijskoj podršci porodici\nUprkos tome što je resorna ministarka Slavica Đukić Dejanović nedavno izjavila da je Nacrt izmena Zakona o finansijskoj pomoći porodici sa decom gotov i da će se pred parlamentom naći do kraja prvog kvartala ove godine i prolećnog zasedanja Skupštine, to se nije desilo. Naprotiv, tek je danas prvi put organizovan sastanak premijerke Ane Brnabić i resornih ministara s predstavnicima nevladinih organizacija kako bi se razgovaralo pa tek nakon toga ušlo u, kako je navedeno, „izmene i dopune ili potpuno novi zakon“.\nBrnabić, Đorđević i Đukić Dejanović na sastanku sa NVO povodom Zakona o finansijskoj podršci / Foto: Insajder\nSastanku u Vladi Srbije su, pored premijerke, danas prisustvovali ministar za rad Zoran Đorđević, ministarka bez portfelja Slavica Đukić Dejanović, kao i prestavnici nevladnih organizacija, poput Inicijative „Mame su zakon“, udruženja NORBS, Bebac, MODS i Roditelj, koji su ranije iznosili kritike na usvojene izmene Zakona. Sastanak je bio zatvoren za javnost.\nKako za Insajder kaže poslanica Tatjana Macura u ime inicijative „Mame su zakon“, na sastanku je dogovoreno da za mesec dana bude organizovan novi susret, a da u međuvremenu bude urađena finansijska analiza danas iznetih predloga. Kako je dodala, dogovoreno je da će do tada biti izrađen i nacrt izmena Zakona koji će biti predstavljen na sastanku, a koji bi zatim trebalo da ide u skupštinsku proceduru.\nKako objašnjava Macura, ministarka Đukić Dejanović je još jedno odlaganje izmena opravdala time što „Vlada radi istovremeno na hiljadu različitih stvari“.\n„Moja pretpostavka je da će u prvim izmenama za mesec dana biti rešen problem dece s invaliditetom, odnosno da će doći do brisanja te odredbe, kao i da će biti rešen problem žena čija je plata veća od tri minimalca“, kaže Macura.\nPodsetimo, prema članu 12, stavu 7 Zakona o finansijskoj podršci roditelji dece s invaliditetom više ne mogu primati naknadu za bolovanje zajedno sa naknadom za negu deteta s teškoćama u razvoju.\n„Moj utisak je da premijerka nije bila u potpunosti informisana kako izgleda primena Zakona“, smatra Macura, ali navodi da je pozitivno to što do će do makar nekakvih izmena doći.\nOna je rekla i da je „ne raduje“ to što ne postoji prostor za obeštećenje trudnica koje su u prethodnom periodu bile pogođene trenutnim zakonom, ali da je njena ideja usvajanje leks specijalisa.\nBrnabić: Razgovor, pa onda izmene\nPremijerka je na samom početku sastanka izjavila da je država ušla u prethodne izmene zakona s „najboljim namerama“, a da uprkos tome što, kako navodi, daje više nego ikad, kritika ima više nego ikada.\n„U ovom pitanju mislim da ne mogu da postoje političke strane. Treba da razgovaramo, pa da onda uđemo u izmene i dopune postojećeg zakona ili u potpuno novi zakon“, navela je premijerka.\nKako se navodi u saopštenju Vlade, na današnjem sastanku dogovoreno je da se detaljno analiziraju predlozi koje su dostavila udruženja, s ciljem da se izrade izmene i dopune zakona koji će zadovoljiti sve strane.\nMinistarka Đukić Dejanović je, stoji u saopštenju, ocenila da je „važno uskladiti optimum potreba s finansijskim mogućnostima države“ i navela da je analiza pokazala da postoje tri kategorije žena koje mogu biti u nepovoljnoj poziciji primenom aktuelnog zakona: one koje su radile manje od šest meseci, žene s velikim primanjima i one koje su se zaposlile i ostale trudne u istom mesecu i odmah otišle na bolovanje zbog patologije trudnoće. To je, kako se navodi u saopštenju, jedan od razloga za donošenje izmena i dopuna Zakona.\nU saopštenju piše i da je premijerka za mesec dana zakazala novi sastanak na kojem će biti iznet nacrt izmenjenih zakonskih rešenja.\nDanašnja vest da se tek sada pristupa razgovorima o izmenama zakona suprotna je tvrdnji ministarke bez portfelja zadužene za demografiju i populacionu politiku Slavice Đukić Dejanović koju je dala gostujući u Insajder debati sredinom aprila. Ona je tada navela da je Radna grupa, koja je osnovana nakon kritika Zakona, završila posao i da će izmene biti pred parlamentom do kraja prolećnog zasedanja.\n„Radna grupa je završila posao i ocenili smo da su neke kategorije žena primenom ovog Zakona oštećene. Ne sme niko biti oštećen primenom ovog zakona, to je stav svih nas i to će se izmeniti tokom prolećnog zasedanja“, objasnila je tada ministarka zadužena za demografiju i populacionu politiku.\nRadna grupa za praćenje primene Zakona čelu s ministarkom Slavicom Đukić Dejanović je osnovana nakon brojnih kritika i protesta zbog usvojenog zakona u oktobru prošle godine, a krajem decembra saopšteno je da je Radna grupa izradila predlog izmena Zakona.\nŠta majke traže: Određivanje minimalnog iznosa naknade, prepoznavanje „nevidljivih radnica”, veća prava za majke preduzetnice i poljoprivrednice...\nZakon o finansijskoj podršci porodici sa decom stupio je na snagu 1. jula 2018. godine, a protiv onoga što nazivaju „diskriminatorskim“ odredbama pobunile su se majke i trudnice na protestu „Mame su zakon“ u septembru prošle godine.\nProtesti inicijative „Mame su zakon” proširili su se Srbijom, a na poslednjem, održanom krajem februara u Beogradu, predstavnica Incijative Tatjana Macura izjavila je da je predat predlog za ocenu ustavnosti Zakona o finansijskog podršci porodicama sa decom Ustavnom sudu Srbije. Incijativu je potpisao 31 poslanik Narodne skupštine.\n„Mi smo prinuđeni da na ovakav način reagujemo, jer sam pokušala da stavim na dnevni red skupštine Predlog izmena i dopuna zakona o finansijskoj podršci porodicama sa decom, ali u tome nisam uspela", rekla je Macura i dodala da očekuje „nepristrasno i nezavisno suđenje u Ustavnom sudu”.\nPored Inicijative, Ustavnom sudu su prošle godine inicijativu za proveru ustavnosti pojedinih članova Zakona podneli Poverenica za zaštitu ravnopravnosti Brankica Janković i predstavnici MODS-a i NORBS-a.


Rusija, tajna služba i predsednik: „Putinovi ljudi” - odiseja službenika KGB-a koji je zauvek ostao u Drezdenu : Južne vesti\nRusija, tajna služba i predsednik: „Putinovi ljudi” - odiseja službenika KGB-a koji je zauvek ostao u Drezdenu\n11:13, 21. 6. 2021.\nAsistent ih je preleteo pogledom i iznenađeno upitao: „Nisu li na ova pitanja odgovarali prošle godine?"\nAjnštajn je potvrdno odgovorio i dodao: „Od tada su se promenili odgovori".\nNova knjiga Putinovi ljudi: Kako je KGB povratio Rusiju i krenuo na Zapad (Putin's People: How the KGB Took Back Russia and Then Turned on the West) - pokušaj je da se daju novi odgovori na stara pitanja.\nRad za Fajnenšl Tajms u Moskvi joj je, kako priznaje u intervjuu za BBC - prvom u njenom životu gde ne postavlja pitanja, nego na njih odgovara - pomogao da se upozna sa oligarsima, funkcionerima, pripadnicima specijalnih službi i insajderima iz Kremlja.\n„Levatori" i tehnologija?\nSmatra se da budući ruski predsednik nije obavljao preterano zanimljiv posao u Istočnoj Nemačkoj - nešto nalik na kancelarijski posao, bez ikakvih naznaka bondovskog glamura.\n„U Drezdenu je postojala fabrika Robotron u kojoj su klonirali računar IBM. Za ovu fabriku vezani su brojni sporazumi koje su dokumentovale nemačke vlasti", govori Belton.\n„Drezden je bio mesto susreta članova Frakcije Crvene armije (RAF, levičarska teroristička grupa iz Zapadne Nemačke - napomena BBC-ja) sa KGB-om i Štazijem", nastavlja autorka.\n„Uglavnom su se ovde [u Istočnoj Nemačkoj] bavili vrbovanjem", govori Jemlih.\n„Ciljna grupa su im bili studenti koji su odlazili na Zapad".\nU toj sredini je, na ovaj ili onaj način, radio. vrbovanje zarad dobijanja informacija sa Zapada, organizacija posla usmerenog na proizvodnju zapadnih tehnologija praćenih sumnjivim finnasijskim operacijama i sredstvima namenjenim podršci raznih organizacija od kojih su KGB i Štazi imali koristi - od RAF-a do legalnih komunističkih partija.\n„Čini se da su retorika i državna propaganda, koje su pratile vojne akcije (Rusije na Ukrajinu - napomena BBC-ja), bile odraz akutne paranoje koja je pratila Putina i njegove ljude još od vremena Narandžaste revolucije 2004. i neposredno pre nje.\n„Tada je Putin posmatrao raspad sovjetske imperije iz vile KGB-a u Drezdenu, nad Elbom", piše Belton i dodaje da je 2014. godine Putinov režim neočekivano pokazao pravo lice.\n„Ruski predsednik ima pristup finansijskim sredstvima čitave države", - napominje Jakunin.\nIpak, ništa od toga nije promenilo Rusiju - naprotiv, Rusija je menjala Zapad, piše autorka.\n„Pretvorili su se u vazale Putinove autoritarne i kleptokratske države... i postepeno su počeli da korumpiraju Zapad", - piše Belton.\n„U Londonu je moguće sve i svakog kupiti. Rusi su došli u London da korumpiraju britansku političku elitu", odlučno izjavljuje u knjizi, takođe anonimni, ruski oligarh.\n„Pripremala se pre raspada SSSR-a kada su pojedine strukture KGB-a pokušavale da sačuvaju svoje mreže agenata i posle prelaska na tržišnu ekonomiju, te na taj način pomagale Putinu da dođe na vlast", - piše Belton.\nOvi izbori ostali su upamćeni po pamtljivim sloganima Jeljcinove kampanje: „Glasajte, ili ćete izgubiti!, Ne daj Bože!, Kupi hranu poslednji put!"\n„S vremena na vreme su ih iz pristojnosti posećivali Jumašev ili Djačenko, slušali su sve te gluposti koje su govorili jer nisu imali pojma o stanju ruskog javnog mnjenja, kao ni o političkoj situaciji", rekao je Kiseljov u intervjuu za BBC.\n„Jasno je da se njegovi iskazi po mnogim temama menjaju u zavisnosti od toga šta on smatra najpovoljnijom verzijom događaja u datom momentu", obrazložila je ona.\n„On nije anđeo, sakrio je račune od engleskog suda", - odgovara Belton.\n„Pugačov je smatrao da su sva ta pravila engleskog suda sitnica u poređenju sa onim što se dogodilo njegovoj imperiji".\n„Ipak, postoje fotografije na kojima se vidi da deca Pugačova razgovaraju sa Putinovom, gde on večera sa Sečinom, Patruševom, Ustinovom i Viktorom Ivanovom", dodaje Belton.\n„Postoje snimci nakon bega u Francusku koje su otkrili britanski detektivi na kojima on otvoreno govori sa visokopozicioniranim ljudima".\nPosebna pažnja pridaje se delu knjige sa mnoštvom anonimnih izvora koji prepričavaju anegdote - poput posete neimenovanog stranog investitora razbojničkom Peterburgu devedesetih, kog su na pregovore, umesto u kabinet gradonačelnika, odvezli u vikendicu razbojnika u trenerci i papučama.\n„Bitnije je shvatiti priču nego terati ljude da idu pred kameru", kaže ona.\n„Htela sam da pišem o novcu, o tome kako je Kremlj uspostavio kontrolu nad ekonomijom", - priznaje Belton.\n„Mi ne tvrdimo da je sve ovo 100 odsto tačno, ali kada je čovek iz tako uskog kruga društva spreman da govori u poverenju, naša je obaveza i odgovornost da o tome izvestimo", objašnjava Belton želju da podeli šokantnu priču koju je nemoguće proveriti, kao i još neke druge u njenoj knjizi.\n„Belton oslikava portret lidera i njegovih pogubnih pogleda na svet sa kraja devedesetih, u kojem se izjednačavaju i mešaju mafijaški ideali i patriotske fantazije, gde pravila važe samo za deo ljudi, a opstaju junaci sa opasnom paranojom", piše Spektejtor.\nAutorka kaže da nije „želela da ljudi misle da je ovo antiruska knjiga".\n„Pišem o grupi ljudi koji su se dočepali vlasti, opisujem njihove načine rada i razmišljanja. To su ostaci osamdesetih", kaže.\nPrvo je postao uspešni reformator - kralj Lavlje Srce, zatim hedonista - kralj Veličanstveni i na kraju, kralj koji je shvatio da je deo istorije i postao car Ivan Grozni.\nZa Ketrin Belton je Putin, po činu potpukovnik KGB-a, na kraju ostao potpukovnik KGB-a, čak iako je postao „kralj"..


Antonijević: Pitanje ljudskih prava ne sme da bude zapostavljeno u vanrednom stanju - Dijalog.net\nNaslovna Politika Antonijević: Pitanje ljudskih prava ne sme da bude zapostavljeno u vanrednom stanju\nBeograd, 23. april 2020. – „Ne vidim kakva je razlika između narednog ponedeljka i onog prethodnog i zašto bi Skupština Srbije mogla da zaseda za koji dana, a nije mogla u prethodnih mesec dana“, rekao je za N1 izvršni direktor Fondacije za otvoreno društvo Srbija Milan Antonijević.\nSkupština Srbije od početka vanrednog stanja, pre više od mesec dana, nije zasedala. Predsednik Srbije Aleksandar Vučić izjavio je da bi naredna sednica parlamenta, u zavisnosti od epidemiološke situacije, mogla da bude održana u ponedeljak ili utorak.\nIstovremeno, evroparlamentarci poručuju da su zabrinuti za parlamentarizam i demokratiju u Srbiji. Iz OEBS-a je stigla poruka da je važno da parlament nastavi da funkcioniše tokom krize.\n„Jasna je poruka RIK-a da će se nakon okončanja vanredno stanja ući u proces izbora, nastaviti tamo gde je stao. Ali postavlja se pitanje mogućnosti nastavka, pre svega u smislu prikupljanja potpisa, takođe i po pitanju odluke Evropskog parlamenta o posmatranju izbora. Ta odluka bila je doneta pre pandemije, ali će oni takođe razmatrati da li je moguće biti u Srbiji i nadgledati izbore. Tu su još i pitanja u vezi sa slobodnim okupljanjem građana i nemogućnošću političkih aktera da budu u ravnopravnoj zastupljenosti“, naglasio je Antonijević, prenosi Autonomija.\nOznakeFondacija za otvoreno društvo Srbijaljudska pravaMilan Antonijevićvanredno stanje\nPrethodno Popov: Milanović u Jasenovcu poslao jasnu antifašističku poruku\nSledeće Eurostat: Nemačka vodeća u EU i po izvozu i po uvozu knjiga\nTop Tags Evropska unija lokalna samouprava mladi OCD mediji ljudska prava Vlada Republike Srbije Evropska komisija evropske integracije Srbija i Evropska unija konkurs Civilno društvo Društvo vladavina prava istraživanje


Mraz naneo štete zasadu povrća - Far\nPrema izveštajima Poljoprivrednih službi, neoubičajeno niske temperature za ovaj period godine i jutarnji prizemni mrazevi negativno su se odrazili na povrtarske kulture. Mraz je na mnogim parcelama “obrao” zasade povrća, a pojedini povrtari su pretrpeli čak i milionske štete, saopštava Tanjug.\nMnogi proizvođači su ovih dana uložili napore da što pre skinu rod sa njiva. Niske temperature prouzrokovale su štetu na krastavcima, a veliku štetu trpe i uzgajivači paprika, kojima takođe ne odgovara hladno vreme.\nPrema rečima agrostručnjaka, za razliku od povrtara, ratari su manje zabrinuti, jer njima hladno vreme ne pravi velike probleme.\nP. Videnov (izvor: Tanjug)\nŽetveni poslovi u Srbiji obavljeni na 85 odsto površina, a učestale padavine smanjile hektolitarsku masu Kiše smanjile kvalitet pšenice i rod za oko 100.000 tona Zbog učestalih kiša pojava plamenjače u povrtnjacima i truleži u voćnjacima Očekuje se dobar rod kukuruza


Opština Savski venac u saradnji sa Međunarodnim Akademskim centrom iz Beograda i Savetom Internacionalnih Škola (CIS) organizuje 14. novembra 2010. godine sajam obrazovanja u prostorijama Dečijeg kulturnog centra Majdan, Kozjačka 3-5, u periodu od 16.30 do 18.30 časova.\nSajam obrazovanja je prvi tog tipa koji se organizuje u našoj zemlji i na njemu će se predstaviti 21 obrazovna institucija iz Sjedinjenih Američkih Država i Evropske Unije. Cilj sajma je da se srednjoškolci druge, treće i četvrte godine, koji planiraju da upišu osnovne studije na stranim obrazovnim institucijama, upoznaju sa mogućnostima dobijanja stipendija u punom iznosu.\nUlaz na sajam je besplatan za sve zainteresovane.\nSavet Internacionalnih Škola (CIS) je neprofitna organizacija koja organizuje obrazovna putovanja svake druge godine, a ove godine, po prvi put, Beograd se nalazi na njihovoj listi destinacija. U saradnji sa Međunarodnim Akademskim Centrom iz Beograda, predstavnici sa 21 obrazovne institucije iz Sjedinjenih Američkih Drzava i Evropske Unije boraviće u Beogradu 14.novembra povodom CIS sajma obrazovanja.\nMeđunarodni Akademski Centar je deo mreže obrazovnih informacionih centara “Education USA”, odobrenih i podržanih od strane Biroa za obrazovne i kulturne poslove Stejt Departmenta. Centar ima za cilj da obezbedi tačne i nepristrasne informacije o akreditovanim visokoškolskim institucijama u SAD. Centar obaveštava javnost u Srbiji i Crnoj Gori promocijom punog spectra viših američkih obrazovnih institucija i mogućnosti međunarodne razmene u SAD.


Vesti online / Vesti / Svet / "Sastanak Trampa mlađeg sa Rusima je izdaja"\nBivši glavni strateg američkog predsednika Donalda Trampa, Stiv Benon, opisao je sastanak Trampovog sina s grupom Rusa u Kuli Tramp kao "izdajnički" i "nepatriotski".\nI dalje pod lupom zbog sumnje da su se Rusi umešali u izbore: Donald Tramp\nVolf je autor knjige "Vatra i bes: Unutar Trampove Bele kuće", zasnovane na više od 200 intervjua sa predsdnikom, najbližim saradnicima i članovima administracije, a u kojoj opisuje unutrašnje borbe u Beloj kući, čak i to da neki od njegovih najbližih saradnika izražavaju prezir prema njemu.\nBenon je bio šef Trampove kampanje u poslednja tri meseca, a zatim i glavni strateg Bele kuće sedam meseci, dok nije dobio otkaz i vratio se svom ultradesničarskom sajtu "Brajtbart njuz".\nBenon navodi da je Trampov sin otišao na sastanak nakon što su mu posrednici obećali "inkriminišući materijal" protiv Hilari Klinton, glavne rivalke Donalda Trampa u predsedničkoj trci.\n- Tri viša zvaničnika kampanje su mislila da bi bila dobra ideja da se sastanu sa stranom vladom u Kuli Tramp u sobi za konferencije na 25. spratu - bez advokata! Čak i da su mislili da to nije izdaja, niti nepatriotsko niti neko loše sra*e - a ja mislim da je to upravo sve to bilo - trebalo je odmah da pozovu FBI - naveo je Benon i dodao da je takav sastanak trebalo da se odvija u prisustvu advokata a da se informacije sa sastanka objave u medijima.\nSVET Tramp odbrusio bivšem saradniku: Kada je izgubio posao, izgubio je i razum!